open-index/open-wikipedia-markdown huggingface dataset:
റുഡോൾഫ് ജേക്കബ് കാമറേറിയസ്

ജർമ്മൻ സസ്യശാസ്ത്രജ്ഞനും, ഭിഷഗ്വരനും ആയിരുന്നു **റുഡോൾഫ് ജേക്കബ് കാമറേറിയസ്**. സസ്യങ്ങളിലെ പ്രത്യുല്പാദന അവയവങ്ങളിൽ പഠനം നടത്തി അദ്ദേഹം പ്രസിദ്ധി ആർജ്ജിച്ചു. De sexu plantarum epistola (1694) എന്ന ഗ്രന്ഥം അദ്ദേഹത്തിന്റെ സംഭാവനയാണ്. പരാഗരേണുക്കളാണ് ബീജസങ്കലനത്തിൽ ആൺബീജങ്ങളെ വഹിക്കുന്നത് എന്ന് അദ്ദേഹമാണ് പരീക്ഷണങ്ങളിലൂടെ തെളിയിച്ചത്.

വർഗ്ഗം:സസ്യശാസ്ത്രജ്ഞർ
തേനീച്ച ഓർക്കിഡ്

**തേനീച്ച ഓർക്കിഡ്**(Bee orchid) എന്നത് വിദളം കണ്ടാൽ പെൺതേനീച്ചയെ പോലിരിക്കുന്ന ഓർക്കിഡേസീ കുടുംബത്തിലെ വിവിധ ഓർക്കിഡ് സ്പീഷീസുകൾക്കുള്ള പൊതുവായ പേരാണ്.  ഇതുകണ്ട് തെറ്റിദ്ധരിച്ച് ആൺ തേനീച്ച ഇണചേരാൻ ശ്രമിക്കാറുണ്ട്. 
**[[Ophrys]]*, നില ഓർക്കിഡുകളുടെ ഒരു യൂറോപ്യൻ ജീനസ്
**[[Ophrys apifera]]*,ഓഫ്രിസ് ജീനസിലുള്ള ഒരു സ്പീഷീസ്, ഈ സ്പീഷീസിന്റെ പേരിൽ നിന്നാണ് ജീനസിന്റെ പേരുവന്നത്
**[[കൊട്ടോണിയ|കൊട്ടോണിയ പെഡൻകുലാരിസ്]]*, ഇന്ത്യയിലും ശ്രീലങ്കയിലും ഉള്ള ഒരു ഓർക്കിഡ് സ്പീഷീസ്
**[[Diuris carinata]]*, പടിഞ്ഞാറൻ ആസ്ത്രേലിയയുടെ വടക്കു പടിഞ്ഞാറൻ പ്രദേശങ്ങളിൽ ഉള്ള ഒരു ഓർക്കിഡ് സ്പീഷീസ്
**[[Ida barringtoniae]]*, പോർട്ടോ റിക്കോയിൽ കാണപ്പെടുന്ന ഒരു ഓർക്കിഡ് സ്പീഷീസ്

## അവലംബം

## പുറത്തേക്കുള്ള കണ്ണികൾ

വർഗ്ഗം:ഓർക്കിഡുകൾ
വർഗ്ഗം:ഓർക്കിഡേസീ
മഴവിൽച്ചെടി

വെയിലടിക്കുമ്പോൾ വെട്ടിത്തിളങ്ങുന്ന പോലെ ഭംഗിയുള്ള ഒരു കീടഭോജി സസ്യമാണ് **മഴവിൽച്ചെടി**. . ഈ സസ്യം **Rainbow Plant** എന്നും അറിയപ്പെടുന്നു.

## അവലംബം

## പുറത്തേക്കുള്ള കണ്ണികൾ
* http://icps.proboards.com/thread/3214

വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കീടഭോജിസസ്യങ്ങൾ
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വട്ടമുടി

തെയ്യം പോലുള്ള അനുഷ്ഠാനകലകളിൽ ദേവതാ വേഷങ്ങൾക്ക് തലയിൽ ചൂടാനുപയോഗിക്കുന്ന അലങ്കാരമാണ് വട്ടമുടി. ആടുപാമ്പേ.. എന്ന പ്രശസ്തമായ നാടൻപാട്ടിൽ പാക്കനാരുടെ വട്ടമുടിയെക്കുറിച്ച് പരാമർശമുണ്ട്.  
## തെയ്യത്തിലെ വട്ടമുടി
തെയ്യത്തിലുപയോഗിക്കുന്ന മുപ്പതിലധികം തിരുമുടികളുണ്ട്. വട്ടമുടി, ചട്ടമുടി, പൊതച്ചമുടി, ഓലമുടി, പാളമുടി, പീലിമുടി, പൂക്കട്ടി, പുറത്തട്ട്, കൊണ്ഡൽമുടി തൊപ്പിച്ചമയം, ഓലച്ചമയം, ഇലമുടി എന്നീ വിവിധപേരുകളിൽ അവ അറിയപ്പെടുന്നു. പൊതുവേ പുതിയ ഭഗവതിയ്ക്ക് വട്ടമുടിയാണലങ്കാരം. തെയ്യാട്ടച്ചമയങ്ങളിൽ മുടിയലങ്കാരങ്ങൾക്കും മെയ്യലങ്കാരങ്ങൾക്കും മുഖ്യസ്ഥനമുണ്ട്.മുള, കമുക്, പട്ട് എന്നിവയാണ് വട്ടമുടി നിർമ്മാണത്തിനുപയോഗിക്കുന്നത്. ചെത്തിപ്പൂ, കുരുത്തോല എന്നിവയും ഉപയോഗിക്കാറുണ്ട്.
http://www.nammudemalayalam.com/content?category=art_sahityam&title=Theyyam

## കഥകളിയിലെ വട്ടമുടി
കഥകളിയിൽ ഹനുമാന്റെ വേഷത്തിനും വട്ടമുടി എന്ന അലങ്കാരം ഉപയോഗിക്കാറുണ്ട്.  കടത്തനാട്ട് കോവിലകത്തെത്തിയ ഒരു ഫ്രഞ്ച് സായ്പ് രാജാവിന് സമ്മാനിച്ച തൊപ്പി കണ്ട് കളിയോഗത്തിൽ ഇതേമാതൃകയിൽ ഹനുമാന് വട്ടമുടി നിർമ്മിക്കുവാൻ നിർദ്ദേശിച്ചെന്നും വെള്ളക്കാരെല്ലാം വാനരവംശത്തിൽപ്പെട്ടതാണെന്ന കൗതുകത്താലാണിതെന്നും പരാമർശമുണ്ട്.
വട്ടമുടിയാട്ടം ഒരു കലാരൂപമായി അവതരിപ്പിക്കപ്പെടുന്നു.
കൂടാതെ ഹനുമാൻ, നന്ദികേശ്വരൻ എന്നിവരുടെ വെള്ളത്താടിയ്ക്ക് വട്ടമുടി എന്നും പേരുണ്ട്.
## അവലംബം

വർഗ്ഗം:തെയ്യം
കാമസൂത്ര 3ഡി

2014ൽ പുറത്തിറങ്ങുന്ന ഇന്ത്യൻ ഇംഗ്ലീഷ് സിനിമയാണ് **കാമസൂത്ര 3ഡി**. മലയാളിയായ രൂപേഷ് പോൾ ആണ് ഈ സിനിമയുടെ സംവിധായകൻ. വാത്സ്യായന മഹർഷി രചിച്ച കാമസൂത്രം എന്ന പുസ്തകത്തെ അധികരിച്ചാണ് ഈ സിനിമ.
## അവലംബങ്ങൾ

## കൂടുതൽ വായനക്ക്
*
* ഔദ്യോഗിക വെബ്സൈറ്റ് 

വർഗ്ഗം:രൂപേഷ് പോൾ സംവിധാനം ചെയ്ത ചലച്ചിത്രങ്ങൾ
വർഗ്ഗം:ഹിന്ദി ചലച്ചിത്രം
വർഗ്ഗം:ഇംഗ്ലീഷ് ചലച്ചിത്രങ്ങൾ
ഭോജ് തണ്ണീർത്തടം

ഇന്ത്യയിലെ മധ്യപ്രദേശ് സംസ്ഥാനത്തിന്റെ തലസ്ഥാനനഗരമായ ഭോപ്പാലിൽ സ്ഥിതി ചെയ്യുന്ന രണ്ട് തടാകങ്ങൾ ഉൾപ്പെടുന്ന ഒരു റാംസർ പ്രദേശമാണ് **ഭോജ് തണ്ണീർത്തടം**.  ഭോജ്‌താൽ, ലോവർ തടാകം എന്നിവയാണ് ഈ തണ്ണീർത്തടത്തിൽ ഉൾപ്പെട്ടിട്ടുള്ള തടാകങ്ങൾ. ഭോജ്‌താലിന്റെ തടാകവിസ്തൃതി 31 ചതുരശ്രകിലോമീറ്ററും അതിന്റെ നീർമറി പ്രദേശത്തിന്റെ വിസ്തൃതി  361 ചതുരശ്രകിലോമീറ്ററുമാണ്. പ്രധാനമായും ഗ്രാമീണ മേഖലയിലാണ് ഭോജ്‌താൽ നീർമറി പ്രദേശങ്ങൾ നിലകൊള്ളുന്നത്. എന്നിരുന്നാലും അതിന്റെ കിഴക്കൻ പ്രദേശങ്ങളിൽ ചില നഗര പ്രദേശങ്ങളുമുണ്ട്. ലോവർ തടാകത്തിന്റെ വിസ്തൃതി 1.29 ചതുരശ്രകിലോമീറ്ററാണ്. അതിന്റെ നീർമറി പ്രദേശങ്ങൾ 9.6 ചതുരശ്രകിലോമീറ്റർ നഗരഭാഗങ്ങളിൽ വ്യാപിച്ചു കിടക്കുന്നു. ലോവർ തടാകത്തിന് ഭോജ്‌താലിൽ നിന്നുള്ള ഊറൽ ജലവും കിട്ടാറുണ്ട്. 

ഭോജ്‌താൽ മാൾവയിലെ ഭരണാധികാരിയായ പരാമരരാജാ ഭോജനാണ് (1005-1055) സൃഷ്ടിച്ചത്. അദ്ദേഹം തന്റെ സാമ്രാജ്യത്തിന്റെ കിഴക്കുവശം സുരക്ഷിതമാക്കാൻ സൃഷ്ടിച്ച നഗരമാണ് ഭോപ്പാൽ. ഭോപ്പാലിന് ആ പേര് ലഭിച്ചതും ഭോജരാജനിൽ നിന്നാണ്. കൊലാൻസ് നദിക്കു കുറുകേ ഒരു തടയണ കെട്ടിയാണ് ഭോജ്‌താൽ തടാകം സൃഷ്ടിച്ചത്.മുൻപ്, കൊലാൻസ് നദി, ഹവാലി നദിയുടെ ഒരു ശാഖയായിരുന്നു. ഭോജ്‌താലിന്റേയും അതിനോടു ചേർന്ന ഒരു നീർച്ചാലിന്റേയും നിർമ്മിതിയോടെ, കൊലാൻസ് നദിയുടെ ഉപരിഭാഗവും ഭോജ്‌താലും ഇപ്പോൾ കലിയാസോട് നദിയിലേക്ക് എത്തിച്ചേരുന്നു.

ഈ തടാകങ്ങൾ വൈവിധ്യമാർന്ന സസ്യജന്തുജാലങ്ങളുടെ സ്വാഭാവിക ആവാസവ്യവസ്ഥയാണ്. റാംസർ ഉടമ്പടി പ്രകാരം ഈ തടാകങ്ങൾ അന്താരാഷ്ട്രപ്രാധാന്യമുള്ള തണ്ണീർത്തടമായി നിർണ്ണയിക്കപ്പെട്ടിട്ടുണ്ട്.

## അവലംബം

## പുറത്തേക്കുള്ള കണ്ണികൾ
*ഭോജ് തണ്ണീർത്തട പദ്ധതി
*ഭോജ് തണ്ണീർത്തടം വിവരങ്ങൾ

*ടൈംസ് ഓഫ് ഇന്ത്യയിലെ ലേഖനം 

വർഗ്ഗം:മധ്യപ്രദേശിലെ തടാകങ്ങൾ
വർഗ്ഗം:ഭോപ്പാൽ
ഭീഷ്മകൻ

വിദർഭരാജ്യത്തെ രാജാവായിരുന്നു **ഭീഷ്മകൻ**. ശ്രീകൃഷ്ണന്റെ പത്നിയായ രുക്മിണി ഭീഷ്മകന്റെ പുത്രിയാണ്. രുക്മിണിയുടെ വിവാഹച്ചടങ്ങിനിടയിൽ ശ്രീകൃഷ്ണൻ രുക്മിണിയെ അപഹരിച്ചുകടന്നു എന്നാണൈതിഹ്യം. രുഗ്മി, രുഗ്മരഥൻ, രുഗ്മാഹു, രുഗ്മകേശൻ, രുഗ്മാലി എന്നിവർ ഭീഷ്മകന്റെ പുത്രന്മാരാണ്.
 
:"ആസീദശേഷ ധരണീപതി ചക്ര ചക്ര
:വിക്രാന്തവിശ്രുതയശഃ പ്രഥിത പ്രവാഹഃ
:രാജാ നിജദ്രവിണ നിർജ്ജിത രാജരാജ
:ഭൂതിവ്രജോ ജഗതി ഭീഷ്മകനാമധേയഃ"

എന്ന് രുഗ്മിണീസ്വയംവരം ആട്ടക്കഥയിൽ പരാമർശിച്ചിരിക്കുന്നു.
## അവലംബം

വർഗ്ഗം:മഹാഭാരതത്തിലെ കഥാപാത്രങ്ങൾ
കാപബ്ലാങ്ക ചെസ്സ്

മുൻ ലോകചെസ്സ് ചാമ്പ്യനായ ഹോസെ റൌൾ കാപബ്ലാങ്ക 1920 കളിൽ കണ്ടുപിടിച്ച ഒരു ചെസ്സ് വകഭേദമാണ് **കാപബ്ലാങ്ക ചെസ്സ്**. ചെസ്സിലേതിൽ നിന്നും വ്യത്യസ്തമായി, രണ്ടു പുതിയ കരുക്കളോടെ 10×8 ബോർഡിലാണിത് കളിക്കുന്നത്. കുറച്ച് ദശാബ്ദങ്ങൾക്ക് ശേഷം ഗ്രാന്റ് മാസ്റ്റർന്മാർ തമ്മിൽ കളിക്കുന്ന കളികളെല്ലാം തന്നെ വിരസമായ സമനിലയിൽ അവസാനിപ്പിക്കുമെന്ന് കാപബ്ലാങ്ക കരുതിയിരുന്നു. ചെസ്സിലെ ഇത്തരം സമനിലയിലുള്ള അവസാനങ്ങളാണ് (ഡ്രോ ഡെത്ത്) സാധാരണ ചെസ്സിനേക്കാൾ സങ്കീർണ്ണവും സമ്പന്നവുമായ പുതിയ കളിയ്ക്ക് രൂപം നല്കാൻ പ്രചോദനമായത്.

*  തേരിന്റെയും കുതിരയുടെയും ശക്തിയുള്ളതാണ് ചാൻസെലർ. 
*   ആനയുടെയും കുതിരയുടെയും ശക്തിയുള്ളതാണ് ആർച്ച്ബിഷപ്പ്.
 
പുതിയ കരുക്കളുടെ കഴിവുകൾ കളിയെ കൂടുതൽ സമ്പന്നമാക്കുന്നു. ഉദാഹരണത്തിന്, ആർച്ച്ബിഷപ്പിന് ഒറ്റയ്ക്ക് തന്നെ ഏകനായ രാജാവിനെ ചെക്ക്മേറ്റ് ആക്കാനുള്ള കഴിവുണ്ട് (രാജാവ് ഒരു മൂലയിലുള്ളപ്പോൾ, ആർച്ച്ബിഷപ്പ് കോണോടുകോണായി രാജാവിന് ഒരു കള്ളി മുമ്പിൽ വയ്ക്കുന്നു.)

## അവലംബം

**ഗ്രന്ഥസൂചി**

*

## കൂടുതൽ വായനയ്ക്ക്
*
*

## പുറത്തേയ്ക്കുള്ള കണ്ണികൾ
*"Capablanca's Chess" by Hans Bodlaender, *[[The Chess Variant Pages]]*
*Capablanca Chess | material values of pieces
*

വർഗ്ഗം:ചെസ്സ് വകഭേദങ്ങൾ
വർഗ്ഗം:കാപബ്ലാങ്ക ചെസ്സ് വകഭേദങ്ങൾ
ടി.ഡി. ജോസഫ്

ഭാരതീയനായ അന്താരാഷ്ട്ര വോളിബോൾതാരമായിരുന്നു **ടി.ഡി. ജോസഫ്**. അന്താരാഷ്ട്ര മത്സരങ്ങൾ ഉൾപ്പെടെ നിരവധി മത്സരങ്ങളിൽ ഇന്ത്യയെ പ്രതിനിധീകരിച്ചിട്ടുണ്ട്. മത്സരങ്ങളിൽ നിന്ന് വിരമിച്ചിട്ടും വോളിബോൾ രംഗത്ത് പ്രവർത്തിച്ചു.
## ജീവിതരേഖ
എറണാകുളം ജില്ലയിലെ വരാപ്പുഴ സ്വദേശിയാണ്. ഫാക്ടിൽ ഉദ്യോഗസ്ഥനായിരുന്നു.
## പ്രധാന മത്സരങ്ങൾ
## പുരസ്കാരങ്ങൾ
*കേരള സ്‌പോർട്‌സ് കൗൺസിൽ ഏർപ്പെടുത്തിയ മരണാനന്തര ബഹുമതി
*വരാപ്പുഴ പഞ്ചായത്ത് പണികഴിപ്പിച്ച സ്റ്റേഡിയത്തിന് പപ്പന്റെ നാമം നൽകി 
## അവലംബം


വർഗ്ഗം:ഇന്ത്യയിലെ കായികതാരങ്ങൾ
ലോട്ടറി ടിക്കറ്റ് (1970-ലെ ചലച്ചിത്രം)

ജയമാരുതിയുടെ ബാനറിൽ ടി.ഇ. വാസുദേവൻ നിർമിച്ച മലയാളചലച്ചിത്രമാണ് **ലോട്ടറി ടിക്കറ്റ്**.  എ.ബി. രാജ് സംവിധാനം നിർവഹിച്ച ഈ ചിത്രം 1970 നവംബർ 28-ന് പ്രദർശനം തുടങ്ങി.

## അഭിനേതക്കൾ
*പ്രേം നസീർ
*ഷീല
*കെ.പി. ഉമ്മർ
*അടൂർ ഭാസി
*ശങ്കരാടി
*മുതുകുളം രാഘവൻ പിള്ള
*മീന 
*ശ്രീലത
*സാധന.
*പറവൂർ ഭരതൻ
*പോൾ വെങ്ങോല
*ജോസ് പ്രകാശ്
*ജി.കെ. പിള്ള
*പ്രേമ
*എൻ. ഗോവിന്ദൻകുട്ടി
*ആറന്മുള പൊന്നമ്മ

## പിന്നണിഗായകർ
*കെ.ജെ. യേശുദാസ്
*പി. ലീല
*അടൂർ ഭാസി

## അണിയറശില്പികൾ
*നിർമ്മാണം - ടി.ഇ. വാസുദേവൻ
*സംവിധാനം - എ.ബി. രാജ്
*സംഗീതം - വി. ദക്ഷിണാമൂർത്തി
*ഗാനരചന - ശ്രീകുമാരൻ തമ്പി
*ബാനർ - ജയമാരുതി
*കഥ - വി. ദേവൻ
*സംഭാഷണം - എസ്.എൽ. പുരം സദാനന്ദൻ
*ചിത്രസംയോജനം - ബി.എസ്. മണി
*കലാസംവിധാനം - ആർ.ബി.എസ്. മണി
*ഛായാഗ്രഹണം - പി. ദത്തു
*ഡിസൈൻ - എസ്.എ. നായർ.

## ഗാനങ്ങൾ
സംഗീതം - വി. ദക്ഷിണാമൂർത്തി
ഗാനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ലോട്ടറി ടിക്കറ്റ്
## ചലച്ചിത്രംകാണാൻ
* "ലോട്ടറിടിക്കറ്റ് (1970)''

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:എസ്.എൽ. പുരം സദാനന്ദൻ സംഭാഷണമെഴുതിയ ചലച്ചിത്രങ്ങൾ
വർഗ്ഗം:ടി. ഇ വാസുദേവൻ നിർമ്മിച്ച ചലച്ചിത്രങ്ങൾ
അലക്കുയന്ത്രം

തുണി കഴുകാനും ഉണക്കാനും ഉപയോഗിക്കുന്ന വൈദ്യുതോപകരണമാണ് **വാഷിങ്ങ് മെഷീൻ**.  

ഫുള്ളി ഓട്ടോമാറ്റിക്, സെമി ഓട്ടോമാറ്റിക്, ഫ്രണ്ട് ലോഡിങ്, ടോപ്പ് ലോഡിങ് എന്നിങ്ങനെ വിവിധതരത്തിലുള്ള വാഷിങ്ങ്മെഷീനുകൾ നിലവിലുണ്ട്.

വർഗ്ഗം:യാന്ത്രികം
മൈക്രോവേവ് ഓവൻ

മൈക്രോവേവ് ആവൃത്തി ശ്രേണിയിൽ വൈദ്യുതകാന്തിക വികിരണം ഉപയോഗിച്ച് ഭക്ഷണം ചൂടാക്കുകയും പാകം ചെയ്യുകയും ചെയ്യുന്ന ഒരു ഇലക്ട്രിക് ഓവനാണ് **മൈക്രോവേവ് ഓവൻ** (സാധാരണയായി **മൈക്രോവേവ്** എന്നറിയപ്പെടുന്നത്).ഇത് ഭക്ഷണത്തിലെ പോളാർ മോളിക്യൂൾസിനെ ഭ്രമണം ചെയ്യാനും താപവൈദ്യുതി ഉൽപാദിപ്പിക്കാനും പ്രേരിപ്പിക്കുന്നു. മൈക്രോവേവ് ഓവനുകൾ ഭക്ഷണങ്ങളെ വേഗത്തിലും കാര്യക്ഷമമായും ചൂടാക്കുന്നു, കാരണം ഉത്തേജിപ്പിക്കൽ 25-38 മില്ലിമീറ്റർ (1-1.5 ഇഞ്ച്)ൽ ഏകീകരിച്ചിരിക്കുന്നു. യുകെയിലെ(യുണൈറ്റ്്ഡ് കിങ്ഡം(ഇംഗ്ലണ്ട്)) കാവിറ്റി മാഗ്നെട്രോണിന്റെ വികസനം മതിയായ ചെറിയ തരംഗദൈർഘ്യത്തിന്റെ (മൈക്രോവേവ്) വൈദ്യുതകാന്തിക തരംഗങ്ങളുടെ ഉത്പാദനം സാധ്യമാക്കി. രണ്ടാം ലോകമഹായുദ്ധത്തിനുശേഷം ആധുനിക മൈക്രോവേവ് ഓവൻ കണ്ടുപിടിച്ചത് അമേരിക്കൻ എൻജിനീയർ പെർസി സ്പെൻസറാണ്. "റഡറഞ്ച്" എന്ന് നാമകരണം ചെയ്ത ഇത് 1946 ലാണ് ആദ്യമായി വിറ്റത്. 1955-ൽ തപ്പാൻ(Tappan) അവതരിപ്പിച്ച ഒരു ഗാർഹിക ഉപയോഗത്തിനുള്ള മൈക്രോവേവ് ഓവനിൽ റെയ്‌റ്റിയോൺ പിന്നീട് അതിന്റെ പേറ്റന്റുകൾക്ക് ലൈസൻസ് നൽകി, പക്ഷേ ഇത് ഇപ്പോഴും വളരെ വലുതും പൊതുവായ ഗാർഹിക ഉപയോഗത്തിന് ഉതകാത്തവിധത്തിൽ ചെലവേറിയതുമായിരുന്നു. ഷാർപ്പ് കോർപ്പറേഷൻ 1964-നും 1966-നും ഇടയിൽ ടേൺടേബിൾ ഉള്ള ആദ്യത്തെ മൈക്രോവേവ് ഓവൻ അവതരിപ്പിച്ചു. കൗണ്ടർടോപ്പ് മൈക്രോവേവ് ഓവൻ 1967 ൽ അമാന കോർപ്പറേഷൻ അവതരിപ്പിച്ചു. 1970 കളുടെ അവസാനത്തിൽ മൈക്രോവേവ് ഓവനുകൾ റെസിഡൻഷ്യൽ ഉപയോഗത്തിന് താങ്ങാനാകുന്ന തരത്തിലായതിന് ശേഷം, അവയുടെ ഉപയോഗം ലോകമെമ്പാടുമുള്ള വാണിജ്യ, പാർപ്പിട അടുക്കളകളിലേക്ക് വ്യാപിച്ചു. ഭക്ഷണം പാകം ചെയ്യുന്നതിനു പുറമേ, മൈക്രോവേവ് ഓവനുകൾ പല വ്യാവസായിക പ്രക്രിയകളിലും ചൂടാക്കാൻ ഉപയോഗിക്കുന്നു.

മൈക്രോവേവ് ഓവനുകൾ സാധാരണയായി ഉപയോഗിക്കുന്ന അടുക്കള ഉപകരണമാണ്, മുമ്പ് പാകം ചെയ്ത ഭക്ഷണങ്ങൾ വീണ്ടും ചൂടാക്കാനും വൈവിധ്യമാർന്ന ഭക്ഷണം പാകം ചെയ്യാനും സാധിക്കുമെന്നതിനാൽ ഇത് ജനപ്രിതീയാജ്ജിച്ച ഉപകരണമാണ്. ചൂടുള്ള വെണ്ണ, കൊഴുപ്പ്, ചോക്ലേറ്റ് അല്ലെങ്കിൽ കഞ്ഞി പോലുള്ളവയോ എളുപ്പത്തിൽ കട്ടിയാകുന്ന ഭക്ഷണങ്ങൾ എന്നിവ ഓവനിൽ വേഗത്തിൽ ചൂടാക്കുന്നു. മൈക്രോവേവ് ഓവനുകൾ സാധാരണയായി ഭക്ഷണത്തെ നേരിട്ട് തവിട്ടുനിറമാക്കുകയോ കാരമലൈസ് ചെയ്യുകയോ ചെയ്യുന്നില്ല, കാരണം അവ മെയിലാർഡ് പ്രതിപ്രവർത്തനങ്ങൾക്ക്( Maillard reactions) ആവശ്യമായ താപനില ലഭിക്കുന്നത് വളരെ അപൂർവമാണ്. എണ്ണമയമുള്ള വസ്തുക്കളും (ബേക്കൺ പോലുള്ളവ) ചൂടാക്കാൻ ഓവൻ ഉപയോഗിക്കുന്ന സന്ദർഭങ്ങളിൽ ഒഴിവാക്കലുകൾ സംഭവിക്കുന്നു, ഇത് തിളയ്ക്കുന്ന വെള്ളത്തേക്കാൾ വളരെ ഉയർന്ന താപനില കൈവരിക്കും.

പ്രൊഫഷണൽ പാചകത്തിൽ മൈക്രോവേവ് ഓവനുകൾക്ക് പരിമിതമായ പങ്കുണ്ട്, കാരണം ഒരു മൈക്രോവേവ് ഓവനിൽ ഉയർന്ന താപനിലയിൽ വറുക്കുകയോ തവിട്ടുനിറയ്ക്കുകയോ ബേക്കിംഗ് ചെയ്യുകയോ ചെയ്യുന്ന സുഗന്ധമുള്ള രാസപ്രവർത്തനങ്ങൾ ഉണ്ടാകുകയോ ചെയ്യുന്നില്ല. എന്നിരുന്നാലും, അത്തരം ഉയർന്ന താപ സ്രോതസ്സുകൾ കൺവെൻഷൻ മൈക്രോവേവ് ഓവൻ രൂപത്തിൽ മൈക്രോവേവ് ഓവനുകളിൽ ചേർക്കാം.
## ചരിത്രം
### ആദ്യകാല സംഭവവികാസങ്ങൾ

1920-ഓടെ വാക്വം ട്യൂബ് റേഡിയോ ട്രാൻസ്മിറ്ററുകളുടെ വികസനം മൂലം ചൂടാക്കാൻ ഉപയോഗിക്കുന്ന വസ്തുക്കളുടെ ഉയർന്ന ആവൃത്തിയിലുള്ള റേഡിയോ തരംഗങ്ങളുടെ ഉപയോഗം സാധ്യമായി. 1930 ആയപ്പോഴേക്കും മനുഷ്യ കോശങ്ങളെ ചൂടാക്കാനുള്ള ഹ്രസ്വ തരംഗങ്ങളുടെ പ്രയോഗം ഡയതർമിയുടെ മെഡിക്കൽ തെറാപ്പിയായി വികസിച്ചു. 1933 ചിക്കാഗോ വേൾഡ് മേളയിൽ, 10 kW, 60 MHz ഷോർട്ട്‌വേവ് ട്രാൻസ്മിറ്ററിൽ ഘടിപ്പിച്ചിരിക്കുന്ന രണ്ട് മെറ്റൽ പ്ലേറ്റുകൾക്കിടയിലുള്ള ഭക്ഷണങ്ങളുടെ പാചകം വെസ്റ്റിംഗ്ഹൗസ് പ്രദർശിപ്പിച്ചു.

ബെൽ ലബോറട്ടറീസ് 1937 യുണൈറ്റഡ് സ്റ്റേറ്റ്സ് പേറ്റന്റ് അപേക്ഷയിൽ പറയുന്നു:

## അവലംബം
വർഗ്ഗം:വൈദ്യുതോപകരണങ്ങൾ
വർഗ്ഗം:അമേരിക്കൻ കണ്ടുപിടിത്തങ്ങൾ
പ്രഷർ കുക്കർ

പ്രഷർ കുക്കർ
ആധുനികതയുടെ മുഖപടമിട്ടു നില്കുന്ന
കുക്കറിന് പക്ഷെ മുന്നര നൂറ്റണ്ട്കാലത്തേ ചരിത്രമുണ്ട് 1679ൽ ലണ്ടൻ നിവാസിയായ ഫ്രഞ്ച് ശാസ്ത്രഞൻ ഡന്നിസ് പപിൻ ആണ് ആദ്യമായി ഒരു പ്രഷർ കുക്കർ നിർമ്മിച്ചത്‌ ഇരുമ്പിൽ നിർമിച്ചെടുത്ത പ്രഷർ കുക്കറിന്റെ കാര്യം രാജാവായ ചാൾസ് രണ്ടാമന്റെ കാതിലെത്തി അദേഹം ഡന്നിസിനെ കൊട്ടാരത്തിലേക്ക് ക്ഷണിച്ചു റോയൽ സൊസൈറ്റി ഓഫ് ലണ്ടനിൽ അംഗമാക്കി കുക്കറിനെകുറിച്ച് ഒരു ഗ്രന്ഥംമെഴുതാനും കല്പിച്ചു പക്ഷെ മുന്ന് കൊല്ലം കഴിഞ്ഞു 1682ൽ ആണ് ഡന്നിസിന്റെ കുക്കറിൽ വെന്ത ആഹാരം രാജാവ്‌ കഴിച്ചത് കുക്കർ പാചകത്തിന്റെ പുത്തൻ രുചി രാജാവിന്‌ ഇഷ്ടമയതോടെ അതിന്റെ ഖ്യതി ലോകമെങ്ങും പരന്നു അന്ന് അതിന്റെ പേര് വിചിത്രമായിരുന്നു :ന്യൂ ഡൈജസ്റ്റർ പക്ഷെ ഇന്നത്തെ വീട്ടു കുക്കറുകൾ നിർമ്മിച്ചത്‌ 1938 അമേരിക്കകാരനായ ആല്ഫ്രഡ്‌ വിഷർ ആണ് സ്റ്റീലിൽ നിർമിച്ച അദ്ദേഹത്തിന്റെ സ്പീഡ് കുക്കർ വീട്ടമ്മമാരെ പെട്ടെന്ന് ആകർഷിച്ചു അതോടെ ന്യൂയോർക്കിൽ തുടങ്ങിയ നാഷണൽ പ്രഷർ കുക്കർ കമ്പനി വിഷറിന്റെ കുക്കർ വൻതോതിൽ നിർമിച്ചു വിപണിയിൽ എത്തിച്ചു

വർഗ്ഗം:അടുക്കള ഉപകരണങ്ങൾ
മാന്നാനം സെന്റ് ജോസഫ്സ് പ്രസ്

വാഴ്ത്തപ്പെട്ട കുര്യാക്കോസ് ഏലിയാസച്ചൻ 1846ൽ കോട്ടയത്തിനടുത്തുള്ള മാന്നാനത്തു സ്ഥാപിച്ച അച്ചുകൂടമാണ് **മാന്നാനം സെൻറ് ജോസഫ്സ് പ്രസ്സ്**. "ജ്ഞാനപീയൂഷം" എന്ന ഗ്രന്ഥമാണ് ഇവിടെ ആദ്യം മുദ്രണം ചെയ്തത്. വിദ്യാഭ്യാസ പ്രവർത്തനങ്ങൾ കൂടുതൽ മെച്ചപ്പെടുത്തുന്നതിനായാണ് മുദ്രണാലയം സ്ഥാപിച്ചത്. 
മലയാളം, തമിഴ്, ഇംഗ്ലീഷ്, സിറിയക് ഭാഷകളിൽ ഇവിടെ അച്ചടി നടന്നിരുന്നു.
1887ൽ മലയാളത്തിലെ ആദ്യത്തെ ദിനപത്രമായ ദീപിക പ്രസിദ്ധീകരണം ആരംഭിച്ചത് ഈ അച്ചുകൂടത്തിൽ നിന്നായിരുന്നു.കർമ്മലകുസുമം എന്നൊരു പ്രസിദ്ധീകരണവും ഇവിടെ നിന്നിറങ്ങിയിരുന്നു. 1908  ൽ നാഗ്പൂരിൽ നടന്ന സെൻട്രൽ പ്രോവിൻസസ് ആൻഡ് ബേരാർ പ്രദർശനത്തിൽ ഈ പ്രസിന് ബൈൻഡിംഗ് വിഭാഗത്തിൽ വെള്ളി മെഡൽ ലഭിച്ചു. ഇൻഡ്യയിൽ നിന്ന് ഈ പുരസ്കാരം നേടുന്ന ഏക സ്ഥാപനമായിരുന്നു ഇത്.

## അവലംബം


വർഗ്ഗം:കേരളത്തിലെ മുദ്രണാലയങ്ങൾ
ബിഷപ്പ്പിമന്റൽ

മലയാള ഭാഷയുടെ വികസനത്തിൽ സംഭാവന നൽകിയ വ്യക്തികളിലൊരാളാണ് **ബിഷപ്പ് പിമന്റൽ**. അർണോസ് പാതിരിയുടെ നിഘണ്ടു പൂർത്തിയാക്കിയത് ഇദ്ദേഹമാണ്.  
## അവലംബം


വർഗ്ഗം:വൈദികർ
വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
കൊയിലാണ്ടി താലൂക്ക്

കോഴിക്കോട് ജില്ലയിലെ താലൂക്കുകളിലൊന്നാണ് **കൊയിലാണ്ടി**. കൊയിലാണ്ടി നഗരസഭയിലും സമീപത്തെ ഗ്രാമപഞ്ചായത്തുകളിലുമായുള്ള 35 റവന്യൂ വില്ലേജുകൾ ചേർന്നതാണ് കൊയിലാണ്ടി താലൂക്ക്. 756.9 ചതുരശ്രകിലോമീറ്ററാണ്  കൊയിലാണ്ടി നഗരം ആസ്ഥാനമായുള്ള ഈ താലൂക്കിന്റെ വിസ്തീർണം.
## ലോൿസഭാ മണ്ഡലങ്ങൾ
ഈ താലൂക്കിലെ പ്രദേശങ്ങളിൽ കുറച്ചു ഭാഗം കോഴിക്കോട് ലോൿസഭാമണ്ഡലത്തിലും ശേഷിയ്ക്കുന്ന ഭാഗം വടകര ലോൿസഭാമണ്ഡലത്തിലും ആണ്. 
## നിയമസഭാ മണ്ഡലങ്ങൾ
പേരാമ്പ്ര, കൊയിലാണ്ടി, ബാലുശ്ശേരി നിയമസഭാമണ്ഡലങ്ങൾക്കു കീഴിലാണ് ഈ താലൂക്കിലെ പ്രദേശങ്ങൾ ഉൾപ്പെടുന്നത്. ഇവയിൽ പേരാമ്പ്ര, കൊയിലാണ്ടി എന്നിവ വടകര ലോൿസഭാമണ്ഡലത്തിലും ബാലുശ്ശേരി കോഴിക്കോട് ലോൿസഭാമണ്ഡലത്തിലുമാണ്.
## ബ്ലോക്ക് പഞ്ചായത്തുകൾ
ബാലുശ്ശേരി, പന്തലായനി, മേലടി, പേരാമ്പ്ര എന്നിവയാണ് ഈ താലൂക്കിലെ ബ്ലോക്ക് പഞ്ചായത്തുകൾ. 
## നഗരസഭ
താലൂക്ക് ആസ്ഥാനമായ കൊയിലാണ്ടി നഗരസഭയാണ് ഈ താലൂക്കിലെ ആദ്യ നഗരസഭ.

2015 ൽ പയ്യോളി പഞ്ചായത്ത്‌ മാറി പയ്യോളി നഗരസഭയായി.

അപ്പോൾ നിലവിൽ കൊയിലാണ്ടി താലൂക്കിൽ 2നഗരസഭകൾ നിലവിലുണ്ട്.

## ഗ്രാമപഞ്ചായത്തുകൾ
കീഴരിയൂർ, മേപ്പയ്യൂർ, പയ്യോളി**××, തിക്കോടി, തുറവൂർ, ചക്കിട്ടപാറ, ചങ്ങരോത്ത്, ചെറുവണ്ണൂർ, കായണ്ണ, കൂത്താളി, നൊച്ചാട്, പേരാമ്പ്ര, അത്തോളി, ബാലുശ്ശേരി, കൂരാച്ചുണ്ട്, കോട്ടൂർ, നടുവണ്ണൂർ, പനങ്ങാട്, ഉള്ള്യേരി, ഉണ്ണികുളം, അരിക്കുളം, ചേമഞ്ചേരി, ചെങ്ങോട്ടുകാവ്, മൂടാടി എന്നിങ്ങനെ 24 ഗ്രാമപഞ്ചായത്തുകളാണ്  ഈ താലൂക്കിൽ നിലവിലുള്ളത്.  ഇവയിൽ കിഴക്കുഭാഗത്തുള്ള ബാലുശ്ശേരി ബ്ലോക്കിലെ ഏതാനും പഞ്ചായത്തുകൾ പുതുതായി രൂപീകരിച്ച താമരശ്ശേരി താലൂക്കിൽ ഉൾപ്പെടുവാനിടയുണ്ട്. 

2015 ന് ശേഷം പയ്യോളി ഗ്രാമപഞ്ചായത്ത് മാറി പയ്യോളി നഗരസഭയായി.

## വില്ലേജുകൾ
ഇരിങ്ങൽ, പയ്യോളി, തിക്കോടി, മൂടാടി, വിയ്യൂർ, പന്തലായനി, ചെങ്ങോട്ടുകാവ്‌, ചേമഞ്ചേരി, തുറയൂർ, കീഴരിയൂർ, അരിക്കുളം, കൊഴുക്കല്ലൂർ, അത്തോളി, ഉള്ള്യേരി, ബാലുശ്ശേരി, നടുവണ്ണൂർ, കോട്ടൂർ, അവിട്ടനല്ലൂർ, ചെറുവണ്ണൂർ, മേപ്പയ്യൂർ, ചക്കിട്ടപ്പാറ, ചെമ്പാനൂർ, പേരാമ്പ്ര, കായണ്ണ, കൂരാച്ചുൻട് , മേഞ്ഞാന്യം, എരവട്ടൂർ, നോച്ചാട് , പാലേരി, ചങ്ങരോത്ത്.

## അവലംബം


വർഗ്ഗം:കോഴിക്കോട് ജില്ലയിലെ താലൂക്കുകൾ
മദ്രാസ് റബ്ബർ ഫാക്ടറി

ഇന്ത്യയിൽ വാഹങ്ങൾക്കായി ടയർ നിർമ്മിക്കുന്ന ഒരു വ്യവസായസ്ഥാപനമാണ് **എം.ആർ.എഫ്** എന്നറിയപ്പെടുന്ന **മദ്രാസ് റബ്ബർ ഫാക്ടറി ലിമിറ്റഡ്**.1946-ൽ ചെങ്കോട്ടയിൽ (ചെന്നൈ) ചെറിയ ഒരു ബലൂൺ നിർമ്മാണ സ്ഥാപനമായിട്ടാണ് ഇതിന്റെ തുടക്കം. പിന്നീട്, ഇത് ടയർ നിർമ്മാണ മേഖലയിലേക്ക് നീങ്ങുകയും ഇന്ത്യൻ ടയർ വ്യവസായത്തിലെ മുൻനിര കമ്പനിയാകുകയും ചെയ്തു.

വർഗ്ഗം:ഇന്ത്യൻ കമ്പനികൾ
പുള്ളിച്ചുണ്ടൻ താറാവ്

**പുള്ളിച്ചുണ്ടൻ താറാവ്**  അഥവാ പാത്തയെരണ്ടയെ ഇംഗ്ലീഷിൽ Indian Spot-billed Duck എന്നാണ് പറയുന്നത്. മൂന്ന് ഉപവിഭാഗങ്ങളിൽ ഒന്നാണിത്. കിഴക്കൻ പുള്ളിച്ചുണ്ടൻ താറാവും ബർമ്മീസ് പുള്ളിച്ചുണ്ടൻ താറാവും ആണ് മറ്റു രണ്ട് ഉപവിഭാഗങ്ങൾ.  

ഇത് തദ്ദേശീയമാണ്. പാകിസ്താനും ഭാരതവും തൊട്ട് ജപ്പാന്റെ തെക്കുഭാഗം വരെ കാണപ്പെടുന്നു.

55-63 സെ.മീ നീളവും 83-95 സെ.മീ. ചിറകകുകളുടെ നീളവും 790-1500 പൌണ്ട് തൂക്കവും ഉണ്ടാകാറുണ്ട്.   ഇവ പൊതുവെ ചാര നിറമുള്ളവയാണ്. നരച്ച തലയും അറ്റം മഞ്ഞനിറമുള്ള കറുത്ത കൊക്കുകളും ഉള്ളവയാണ്.കൺതടവും മൂർദ്ധാവും കറുപ്പും ചിലപ്പോൾ തവിട്ടു നിറവുമാണ്.തൂവലും വാലും ചേരുന്നിടത്ത് വെള്ള് നിറമുണ്ട്.

ഇവ ശുദ്ധജല തടാകങ്ങളിലും ചതുപ്പുകളിലുമാണ് കാണുന്നത്. മുങ്ങിത്തപ്പി സസ്യങ്ങളെയാണ് ഭക്ഷിക്കുന്നത്. സന്ധ്യക്കും രാത്രിയിലുമാണ് ഇരതേടുന്നത്. വെള്ളത്തിനടുത്ത് കരയിലാണ് കൂടുണ്ടാക്കുന്നത്. 8-14 മുട്ടകളിടും.

## അവലംബം

വർഗ്ഗം:താറാവുകൾ
പദ്മാവതി

മൗര്യ ചക്രവർത്തിയായിരുന്ന മഹാനായ അശോകന്റെ പത്നിയായിരുന്നു **മഹാറാണി പദ്മാവതി**. അശോകനുശേഷം കിരീടാവകാശം ഉണ്ടായിരുന്ന പുത്രൻ കുണാലിന്റെ മാതാവ്.  (കുണാൽ അന്ധനായതിനാൽ അദ്ദേഹത്തിന്റെ പുത്രൻ സമ്പ്രതിയെ അശോകൻ തന്റെ അന്തരവകാശിയായി പ്രഖ്യാപിച്ചു). കുണാലിനു ജന്മം നൽകി അധികനാളുകൾ പദ്മാവതി ജീവിച്ചിരുന്നില്ല. കുണാലിനെ പിന്നീട് വളർത്തിയത് അശോകന്റെ മറ്റൊരു പത്നിയായ മഹാറാണി ദേവിയാണ്. പദ്മാവദി ജനിച്ചത് ബി.സി. 280 ആണന്നാണ് കരുതുന്നത്. അശോകൻ ഹിന്ദുമതം ഹിന്ദുമതവിശ്വാസിയായിരുന്നപ്പോൾ പദ്മാവതി ജൈനമത വിശ്വാസിയായി ജീവിച്ചു.. അശോകനു നാലുഭാര്യമാരുണ്ടായിരുന്നപ്പോഴും മഹാറാണിയായത് പദ്മാവതിയായിരുന്നു. പദ്മാവതിയുടെ മരണശേഷം റാണി ദേവി മഹാറാണിയായി.

## അവലംബം


വർഗ്ഗം:മൗര്യസാമ്രാജ്യം
റാണി ദേവി

മൗര്യ ചക്രവർത്തിയായിരുന്ന മഹാനായ അശോകന്റെ പത്നിയായിരുന്നു **മഹാറാണി ദേവി**. ഹൈന്ദവാചാരപ്രകാരം അശോകൻ വിവാഹം ചെയ്ത ആദ്യ സ്ത്രിയാണ് റാണി ദേവി. ഇജ്ജയിനിയിലെ കലാപം നിയന്ത്രിച്ച് രാജ്യം സുശാന്തമാക്കാൻ പിതാവായ ബിന്ദുസാരൻ അശോകനെ ഏല്പിച്ചു. ഉജ്ജയിനിയിൽ വെച്ചുണ്ടായ ആ യുദ്ധത്തിൽ അശോകൻ രാഷ്ട്രീയമായി വിജയം കൈവരിച്ചെങ്കിലും അദ്ദേഹത്തിനു സാരമായ പരിക്കേറ്റിരുന്നു, അന്ന് ബുദ്ധസന്യാസിമാർ അശോകനു അഭയം നൽകി ചികിത്സിച്ചു. പിന്നീട് ബുദ്ധമതം സ്വീകരിക്കുന്നതിനു ഒരളവുവരെ കാരണമായ പ്രധാന കാര്യം ഇതായിരുന്നു. പാടലീപുത്രത്തിലുള്ളവർ ആരും അറിയാതെ ഒളിവിൽ താമസിച്ച് ചികിത്സ നടത്തിയ കാലഘട്ടത്തിൽ പരിചയപ്പെട്ട ഒരു സാധാരണ കുടുംബത്തിലെ ഒരു വ്യാപാരിയുടെ മകളായിരുന്നു ദേവി. പദ്മാവതിയുടെ മരണശേഷം വിദിശയിലെ ഈ കുമാരി മഗധയുടെ മഹാറാണിയായി.

റാണി ദേവിയിൽ അശോകനു ജനിച്ച ഇരട്ടകുട്ടികളാണ് മഹേന്ദ്രനും സംഘമിത്രയും. ഒരു വൈശ്യസ്തിയായ ദേവിയിൽ ജനിച്ച തന്റെ മൂത്ത പുത്രനായ മഹേന്ദ്രനെ മറ്റുമക്കൾ അപായപ്പെടുത്തി രാജ്യം കൈക്കലാക്കിയാലോ എന്ന് അശോകൻ ഭയപ്പെരുന്നു. എന്നാൽ റാണി ദേവിയ്ക്കും അവരുടെ മക്കൾക്കും രാജാധികാരത്തോട് ഒട്ടും താല്പര്യം ഇല്ലായിരുന്നു. അശോകൻ കലിംഗയുദ്ധത്തിനുശേഷം ബുദ്ധമതപ്രചരണം നടത്തിയപ്പോൾ ദേവിയുടെ രണ്ടു മക്കളും ബുദ്ധ സന്യാസിമാരായി, പിന്നീട് ധർമ്മപ്രചാരണാർത്ഥം ശ്രീലങ്കയിലേക്ക് പോയി.

## അവലംബം


വർഗ്ഗം:മൗര്യസാമ്രാജ്യം
വർഗ്ഗം:ബുദ്ധമതം
കൗർവ്വകി

മൗര്യ ചക്രവർത്തിയായിരുന്ന മഹാനായ അശോകന്റെ പത്നിയായിരുന്നു **റാണി കൗർവ്വകി**.  അശോകനു കൗർവ്വകിയിൽ ജനിച്ച പുത്രനാണ് തിവാള മൗര്യൻ. കൗർവ്വകി കലിംഗ രാജ്യത്തിലെ ഒരു മുക്കുവ കുടുംബത്തിലാണ് ജനിച്ചത്.   അശോകൻ പിതാവായ ബിന്ദുസാര മൗര്യന്റെ നിർദ്ദേശത്താൽ കലിംഗ രാജ്യാതിർത്തിയിൽ താമസിക്കുകയും ആ അവസരത്തിൽ കൗർവ്വകിയുമായി പരിചയപ്പെടുകയും പ്രണയത്തിലാവുകയും ചെയ്തു. അശോകൻ ആദ്യമായി വിവാഹം കഴിച്ച കുമാരിയാണ് കൗർവ്വകി. പിന്നീട് അവർ ബുദ്ധമതം സ്വീകരിക്കുകയും ഒരു ബുദ്ധ സന്യാസിനിയാവുകയും ചെയ്തു. 

## ബുദ്ധമത പ്രചാരണം
അശോക ചക്രവർത്തിയെ ബുദ്ധമതത്തിലേക്ക് ആകർഷിപ്പിക്കുന്നതിലും ധർമ്മപ്രചാരണം നടത്തിക്കുന്നതിലും മുഖ്യപങ്കു വഹിച്ചവരിൽ പ്രഥമസ്ഥാനിയം കൗർവ്വകിയ്ക്കുണ്ട്. അശോകന്റെ കാലത്തെ ശിലാശാസനങ്ങളിൽ റാണി കൗർവ്വകിയുടേയും പുത്രൻ തിവാള മൗര്യന്റേയും (തിവാര മൗര്യൻ) പേരുകൾ ലഭ്യമാണ്. മറ്റുപത്നിമാരുടെയും മക്കളൂടെയും പേരുകൾ ശിലാശാസനങ്ങളിൽ പ്രതിപാദിച്ചിട്ടില്ല എന്നുള്ളതും പ്രത്യേകതയാണ്.

## അവലംബം


വർഗ്ഗം:മൗര്യസാമ്രാജ്യം
വർഗ്ഗം:പുരാതന ഭാരതീയർ
ആദിത്യ ബിർള ഗ്രൂപ്പ്

ഇന്ത്യയിലെ ഒരു സ്വകാര്യ കമ്പനിയാണ്‌ **ആദിത്യ ബിർള ഗ്രൂപ്പ്**.

## അവലംബം
കുമാർ മംഗളം ബിർള

ഇന്ത്യയിലെ ഒരു പ്രമുഖ വ്യവസായിയും ആദിത്യ ബിർള ഗ്രൂപ്പ് ചെയർമാനുമാണ് **കുമാർ മംഗളം ബിർള**.

## അവലംബം

വർഗ്ഗം:ഇന്ത്യൻ ശതകോടീശ്വരന്മാർ
വർഗ്ഗം:1967-ൽ ജനിച്ചവർ
ഹലോ

റാഫി മെക്കാർട്ടിൻ ജോഡി തിരക്കഥയും സംവിധാനവും നിർവഹിച്ച് 2007 ൽ പുറത്തിറങ്ങിയ മലയാളചലച്ചിത്രമാണ് ഹലോ. മോഹൻലാൽ, പാർവതി മിൽട്ടൻ, ജഗതി ശ്രീകുമാർ, സിദ്ദിഖ്, ഗണേഷ് കുമാർ, മധു തുടങ്ങിയവരാണ് പ്രധാന അഭിനേതാക്കൾ. നായികാകഥാപാത്രത്തിനായി ജ്യോതികയെയാണ് ആദ്യം നിശ്ചയിച്ചിരുന്നതെങ്കിലും പിന്നീട് ആ കഥാപാത്രം പാർവതി മിൽട്ടന് നൽകുകയായിരുന്നു.

## അഭിനേതാക്കൾ
* മോഹൻലാൽ - അഡ്വ. ശിവരാമൻ
* പാർവതി മിൽട്ടൻ - പാർവതി
* മധു - ബഡാ സാഹിബ്
* ജഗതി ശ്രീകുമാർ - ചാണ്ടി
* സിദ്ദിഖ് - മഹേഷ് ഭായ്
* ഗണേഷ് കുമാർ - സുധീഷ് നമ്പ്യാർ
* ജനാർദ്ദനൻ - അഡ്വ. നമ്പ്യാർ
* ജഗദീഷ് - അഡ്വ. ജേക്കബ് തോമസ്
* സ്ഫടികം ജോർജ്ജ് - വടക്കാഞ്ചേരി വക്കച്ചൻ (വെടക്ക് വക്കൻ)
* ഭീമൻ രഘു - ബത്തേരി ബാബു (കൊലകൊല്ലി)
* മോഹൻ രാജ് - പട്ടാമ്പി രവി (ചട്ടമ്പി രവി)
* സലീം കുമാർ - ചിദംബരം
* അശോകൻ - സെബാസ്റ്റ്യൻ
* സംവൃത സുനിൽ - പ്രിയ
* കുണ്ടറ ജോണി

## സ്വീകരണം
56 പ്രദർശന ശാലകളിൽ പുറത്തിറങ്ങിയ ഈ ചലച്ചിത്രം വൻവിജയമായിരുന്നു. 2007 ലെ ഏറ്റവും മികച്ച വിജയം നേടിയ പത്ത് ചിത്രങ്ങളിലൊന്നായി ഈ ചലച്ചിത്രത്തെ *ഇന്ത്യാഗ്ലിറ്റ്സും (Indiaglitz) വൺഇന്ത്യയും (Oneindia)* തിരഞ്ഞെടുത്തു.

## മറ്റു ഭാഷകളിൽ
തെലുങ്കിൽ രാജശേഖർ അഭിനയിച്ച് *നാ സ്റ്റൈൽ വേറു* എന്ന പേരിലും കന്നഡയിൽ ജഗ്ഗേഷ് അഭിനയിച്ച് *മഞ്ജുനാഥ BA LLB* എന്ന പേരിലും ഈ ചിത്രം പുനർനിർമ്മിച്ചു.

## ഗാനങ്ങൾ
അലക്സ് പോളാണ് ഈ ചിത്രത്തിലെ ഗാനങ്ങൾക്ക് ഈണം നൽകിയിരിക്കുന്നത്. വയലാർ ശരത്ചന്ദ്രവർമ്മയാണ് ഗാനരചന നിർവഹിച്ചിരിക്കുന്നത്.

## അവലംബം

വർഗ്ഗം:റാഫി മെക്കാർട്ടിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
സാഹിത്യത്തിനുള്ള നോബൽ സമ്മാനം

## [[സാഹിത്യം|സാഹിത്യത്തിനുള്ള]] [[നോബൽ സമ്മാനം|നോബൽ സമ്മാന]] ജേതാക്കളുടെ പട്ടിക

## അവലംബം

വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം
ചന്ദ്രലേഖ

ഫാസിൽ നിർമ്മിച്ച് പ്രിയദർശന്റെ സംവിധാനത്തിൽ 1997 ൽ പുറത്തിറങ്ങിയ ഒരു മലയാളചലച്ചിത്രമാണ് **ചന്ദ്രലേഖ**. 1980 കളുടെ അവസാനത്തിലും 1990 കളുടെ തുടക്കത്തിലും ജനപ്രിയമായിരുന്ന ശ്രീനിവാസൻ - മോഹൻലാൽ ജോടിയുടെ കുറച്ച് വർഷങ്ങൾക്ക് ശേഷമുള്ള തിരിച്ചുവരവായിരുന്നു ഈ ചിത്രം. പ്രിയദർശൻ - മോഹൻലാൽ ടീമിന്റെ താളവട്ടം (1986), ചിത്രം (1988), കിലുക്കം (1991), അദ്വൈതം (1991), തേന്മാവിൻ കൊമ്പത്ത് (1994) എന്നിവക്ക് ശേഷം ഏറ്റവും കൂടുതൽ കളക്ഷൻ നേടിയ ആറാമത്തെ ചിത്രമായിരുന്നു ഇത്.1995-ൽ പുറത്തിറങ്ങിയ ഹോളിവുഡ് ചിത്രമായ *വൈൽ യു വേർ സ്ലീപ്പിംഗിൽ* നിന്ന് പ്രചോദനം ഉൾക്കൊണ്ടാണ് ചിത്രത്തിന്റെ പ്രധാന ഇതിവൃത്തം.

## കഥാസാരം
അപ്പു(മോഹൻലാൽ) എന്ന തൊഴിലില്ലാത്ത വ്യക്തി ചന്ദ്രയുടെ ജീവൻ രക്ഷിക്കുകയും ആശുപത്രിയിൽ കൊണ്ടുപോകുകയും ചെയ്യുമ്പോൾ, അവളുടെ ബന്ധുക്കൾ അവനെ ഭർത്താവായി തെറ്റിദ്ധരിക്കുന്നു. വായ്പ തിരിച്ചടയ്ക്കാൻ ആവശ്യമായതിനാൽ പണം നേടാൻ കഴിയുമെന്ന് കരുതുന്നതിനാൽ അവൻ ഭർത്താവായി അഭിനയിക്കുന്നു.

## അഭിനേതാക്കൾ
* മോഹൻലാൽ - അപ്പുക്കുട്ടൻ മേനോൻ 
* സുകന്യ - ചന്ദ്ര
* പൂജ ബത്ര - ലേഖ
* നെടുമുടി വേണു - ഉദയവർമ്മ (ചന്ദ്രയുടെ അച്ഛൻ)
* ഇന്നസെന്റ് - ഇരവിക്കുട്ടിപ്പിള്ള (ലേഖയുടെ അച്ഛൻ)
* സുകുമാരി
* ശ്രീനിവാസൻ - നൂറുദ്ദീൻ (അപ്പുക്കുട്ടന്റെ സുഹൃത്ത്)
* കൊച്ചിൻ ഹനീഫ
* ടി. പി. മാധവൻ
* റീന
* അഗസ്റ്റിൻ
* സാദിഖ്
* മാമൂക്കോയ - നൂറുദ്ദീന്റെ അമ്മാവൻ
* കുതിരവട്ടം പപ്പു - കണക്കപ്പിള്ള
* മണിയൻപിള്ള രാജു - ബാങ്ക് മാനേജർ
* അനിൽ കപൂർ - അതിഥി താരം
* ചാന്ദ്നി

## ഗാനങ്ങൾ
ഗിരീഷ് പുത്തഞ്ചേരിയാണ് ഈ ചിത്രത്തിലെ ജനപ്രിയഗാനങ്ങൾ രചിച്ചത്. ഈ ചിത്രത്തിലെ ഗാനങ്ങൾക്ക് ഈണം നൽകിയത് ബേണി ഇഗ്നേഷ്യസ് ആണ്.

## മറ്റ് ഭാഷകളിലെ പതിപ്പുകൾ
ചന്ദ്രലേഖ 1998 ൽ അതേ പേരിൽ തെലുങ്കിലേക്ക് റീമേക്ക് ചെയ്തു, മോഹൻലാലിന്റെ വേഷം നാഗാർജുന അവതരിപ്പിച്ചു. 2000 ൽ രാജ് കൻവാർ സംവിധാനം ചെയ്ത സൽമാൻ ഖാൻ അഭിനയിച്ച ഹർ ദിൽ ജോ പ്യാർ കരേഗ എന്ന പേരിൽ ഇത് ഹിന്ദിയിലേക്ക് റീമേക്ക് ചെയ്തു. രമേശ് അരവിന്ദ് നായകനായ ഹേ സരസു എന്ന പേരിൽ ഇത് കന്നഡയിലേക്ക് റീമേക്ക് ചെയ്തു.  എ വെങ്കിടേഷ് സംവിധാനം ചെയ്ത സുമ്മ നച്ചുനു ഇരുക്ക് എന്ന പേരിൽ കഥ തമിഴിലേക്കും സ്വീകരിച്ചിരിക്കുന്നു.

## നുറുങ്ങുകൾ
* ബോളിവുഡ് നടനായ അനിൽ കപൂർ ഈ ചിത്രത്തിൽ അതിഥിതാരമായി എത്തുന്നുണ്ട്. മാനസികരോഗിയായ അദ്ദേഹത്തിന്റെ കഥാപാത്രത്തെ യഥാർത്ഥ ആൽഫിയായി അപ്പുക്കുട്ടൻ നായർ തെറ്റിദ്ധരിക്കുന്നു.
* ഈ ചിത്രം തെലുങ്കിൽ ചന്ദ്രലേഖ എന്ന പേരിൽത്തന്നെ പുനർനിർമ്മിച്ചു. നാഗാർജ്ജുനയാണ് ആ ചിത്രത്തിലെ നായകൻ.
* സൽമാൻ ഖാൻ അഭിനയിച്ച ഹർ ദിൽ ജോ പ്യാർ കരേഗ എന്ന ഹിന്ദി ചിത്രമായി ഈ ചിത്രം അനൗദ്യോഗികമായി പുനർനിർമ്മിച്ചു.
* *പവർ സ്റ്റാർ ശ്രീനിവാസൻ* അഭിനയിച്ച *സുമ്മാ നച്ച്‌നു ഇരിക്കു മൂവി* എന്ന തമിഴ് ചിത്രത്തിൽ ഈ ചിത്രത്തിന്റെ കഥ ചേർത്തിട്ടുണ്ട്.
* പുറത്തിറങ്ങിയ ആദ്യ വാരം തന്നെ റെക്കോർഡ് ബ്രേക്കിംഗ് കളക്ഷനോടെ ഈ ചിത്രം വലിയൊരു ഹിറ്റായി മാറി. അതിനു ശേഷം ആ വർഷത്തിലെ തന്നെ ഏറ്റവും കൂടുതൽ പണം നേടിയ ചിത്രങ്ങളിലൊന്നായി ഈ ചിത്രം മാറി.
* തിരുവനന്തപുരത്തെ കൃപയിൽ ഈ ചിത്രം 162 ദിവസങ്ങൾ പ്രദർശിപ്പിക്കുകയും 68 ലക്ഷം ഗ്രോസ് നേടുകയും ചെയ്തു.

## പുറത്തേക്കുള്ള കണ്ണികൾ
* 

വർഗ്ഗം:1997-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾവർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
നെടുമ്പയിൽ കൊച്ചുകൃഷ്ണനാശാൻ

ജ്യോതിഷ സംബന്ധമായ നിരവധി ഗ്രന്ഥങ്ങളുടെ കർത്താവായിരുന്നു നെടുമ്പയിലാശാൻ എന്നറിയപ്പെട്ടിരുന്ന നെടുമ്പയിൽ കൊച്ചുകൃഷ്ണനാശാൻ (1756-1812).
## ജീവിതരേഖ
തിരുവല്ലാത്താലൂക്കിൽ പ്രസിദ്ധ ജ്യോത്സ്യനായ രാമനാശാന്റെ മകനായി ജനിച്ചു. കോഴിക്കോട് ശൂലപാണി വാരിയരുടെ പക്കൽ നിന്നും വടക്കൻ ഗണന സമ്പ്രദായത്തിലുള്ള ജ്യോതിശാസ്ത്രം പഠിച്ചു. ആറന്മുളയായിരുന്നു പ്രധാന പ്രവർത്തന കേന്ദ്രം.  വലിയ ശിഷ്യ സമ്പത്തിനുടമയായിരുന്നു. 
## കൃതികൾ
*ഭാഷാ ജാതക പദ്ധതി
*ഭാഷാ പഞ്ചബോധ ഗണിതം
*കണക്കുശാസ്ത്രം
*ഭാഷാഗോളയുക്തി
*മർമ്മചികിത്സ
*ആറന്മുളവിലാസം ഹംസപ്പാട്ട്
*വിഷ്ണുകേശാദിപാദ - പാദാദികേശസ്തോത്രം
*ഷഡങ്കരനാഥകീർത്തനം
## ആറന്മുളവിലാസം ഹംസപ്പാട്ടു്
ആറന്മുളക്ഷേത്രത്തിലെ പല ഐതിഹ്യങ്ങളെയും രേഖപ്പെടുത്തിയിട്ടുള്ള ഒരു കൃതിയാണിത്. ജ്യോതിശാസ്ത്രം, വ്യാകരണം, വൈദ്യം, അലങ്കാരം എന്നീ വിഷയങ്ങളിൽ വിചക്ഷണനും മേല്പത്തൂർ നാരായണഭട്ടതിരിയുടെ ശബ്ദശാസ്ത്രഗുരുവുമായിരുന്ന  തൃക്കണ്ടിയൂർ അച്യുതപ്പിഷാരടിയുടെ ശിഷ്യ പരമ്പരകളെക്കുറിച്ചും ഇതിൽ സൂചനയുണ്ട്. ആ ശിഷ്യപ്രശിഷ്യപരമ്പരയെ താഴെക്കാണുന്ന വിധത്തിൽ വിവരിക്കുന്നു:

ഈ വരികളിൽനിന്നു് അച്യുതപ്പിഷാരടിയുടെ ശിഷ്യൻ കോലത്തുനാട്ടു തൃപ്പാണിക്കരെ പൊതുവാളും അദ്ദേഹത്തിന്റെ ശിഷ്യൻ ചിറയിൻകീഴ് താലൂക്കിൽ നാവായിക്കുളത്തു് ആഴാതി (കുരുക്കൾ)യും, അദ്ദേഹത്തിന്റെ ശിഷ്യൻ മാവേലിക്കരെ ചെറിയനാട്ടു പുലിമുഖത്തു പോറ്റിയും ആയിരുന്നു. പുലിമുഖത്തു പോറ്റിയുടെ കാലം 861 മുതൽ 933 വരെയായിരുന്നു. കൊച്ചുകൃഷ്ണനാശാന്റെ പിതാവും ഗുരുവുമായ രാമനാശാൻ പോറ്റിയുടെ ശിഷ്യനായിരുന്നു. കൊച്ചുകൃഷ്ണനാശാന്റെ ശിഷ്യൻ ആറന്മുള മംഗലശ്ശേരി ദക്ഷിണാമൂർത്തി മൂത്തതു്, മൂത്തതിന്റെ ശിഷ്യൻ മാന്നാർ നാലേക്കാട്ടിൽ ബാലരാമൻപിള്ള, സംപ്രതിപ്പിള്ള, അദ്ദേഹത്തിന്റെ ശിഷ്യൻ കിളിമാനൂർ വിദ്വാൻ ചെറുണ്ണി കോയിത്തമ്പുരാൻ, എന്നിങ്ങനെ ആ പരമ്പര പിന്നെയും തുടരുന്നു.

## അവലംബം


വർഗ്ഗം:ജീവചരിത്രം
വർഗ്ഗം:1756-ൽ ജനിച്ചവർ
വർഗ്ഗം:1812-ൽ മരിച്ചവർ
കരയംവെട്ടത്തു സുകുമാരപിള്ള

നിരവധി ആട്ടക്കഥകളും സ്തോത്രങ്ങളും രചിച്ചിട്ടുള്ള ഒരു മലയാള എഴുത്തുകാരനാണ് കരയംവെട്ടത്തു സുകുമാരപിള്ള (1867 - 1942).
## ജീവിതരേഖ
കൊല്ലം ജില്ലയിലെ പടിഞ്ഞാറെക്കൊല്ലത്തു ഗണപതി കേളുക്കുറുപ്പിന്റെയും നങ്ങേലിയമ്മയുടെയും മകനായി ജനിച്ചു. ഇരുപതാമത്തെ വയസിൽ ശ്രീനിവാസ അയ്യങ്കാറുടെ പക്കലും പിന്നീട് ലക്ഷ്മി നാരായണ സ്വാമിയുടെ പക്കലും സംസ്കൃതം പഠിച്ചു. അൻപതോളം കൃതികൾ രചിട്ടുള്ളവയിൽ പലതും സ്തോത്ര രൂപങ്ങളാണ്.  
## കൃതികൾ
*ശതമുഖരാവണവധം (ആട്ടക്കഥ)
*ശിവരാത്രി മാഹാത്മ്യം (ആട്ടക്കഥ)
*സ്യമന്തകം (ആട്ടക്കഥ)
*ലക്ഷ്മണാ സ്വയംവരം (ആട്ടക്കഥ)
*സതീവിവാഹം (കിളിപ്പാട്ട്)
*ഹരിഹരപുത്രചരിതം (കിളിപ്പാട്ട്)
*സ്വർഗ്ഗാരോഹണശതകം
*ശ്രീവിഷ്ണുസ്തോത്രം (സംസ്കൃതം)
*സർവ്വദേവ നമസ്കാരം (സംസ്കൃതം)
*ശോണാദ്രീശ്വരീസ്തോത്രം (സംസ്കൃതം)
*തൃക്കടവൂർ ഭഗവൽസ്തോത്രം (സംസ്കൃത ഭാഷാ ശ്ലോകങ്ങൾ ഇട കലർന്നത്) 
*ശ്രീ പത്മനാഭപ്രണതി (പാട്ടുകൾ)
*ഒരു വിജ്ഞാപനം - 1917
*മോഹമുദ്ഗരം (ശങ്കരാചാര്യകൃതിയുടെ വ്യാഖ്യാനം) - 1906
*പുഷ്പബാണവിലാസം (കാളിദാസ വ്യാഖ്യാനം) - 1907
*സുബ്രഹ്മണ്യമാലൈ - 	1913
## അച്ചടിച്ചിട്ടില്ലാത്തവ
*ആനന്ദവല്ലീശതകം
*ഹിതോക്തിമുക്താവലി
*ഛായാവിലാസിനി
## അവലംബം

## പുറം കണ്ണികൾ
* കേരള ഭാഷാ സാഹിത്യ ചരിത്രം - പേജ് - 332
വർഗ്ഗം:ആട്ടക്കഥാകൃത്തുക്കൾ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:1867-ൽ ജനിച്ചവർ
വർഗ്ഗം:1942-ൽ മരിച്ചവർ
ബിയാട്രീസ് വാർ

കിഴക്കൻ തിമൂറിൽ നിന്നുള്ള ആദ്യ ചലച്ചിത്രമാണ് **ബിയാട്രീസ് വാർ**. ഈസ്റ്റ് തിമൂർ ഓസ്‌ട്രേലിയൻ സംയുക്ത സംരംഭമാണ് ഈ ചിത്രം. കിഴക്കൻ തിമൂറിൽ നിന്നുള്ള സിനിമാ പ്രവർത്തകർ ഓസ്‌ട്രേലിയൻ സാമ്പത്തിക സഹായത്തോടെയും സിനിമാ സാങ്കേതിക വിദഗ്ദരുടെ സഹകരണത്തോടെയുമാണ് ബിയാട്രീസ് വാർ പൂർത്തിയാക്കിയത്. ബെറ്റ്‌സി റീസാണ് ചിത്രത്തിന്റെ സംവിധായിക. ബിയാട്രിസായി അഭിനയിച്ചത് ഇറിം ടൊളിന്റിനോ, സ്റ്റെല്ലാ സമസ്തേ ചിത്രം നിർമ്മിച്ചു. 
## പ്രമേയം
1975 മുതൽ 1999 വരെ കിഴക്കൻ തിമൂറിലെ ദിലി എന്ന ഗ്രാമത്തിൽ താവളമുറപ്പിച്ചിരുന്ന ഇന്തൊനേഷ്യൻ പട്ടാളക്കാരുടെ ക്രൂരതകളെ അനാവരണം ചെയ്യുന്ന ചിത്രമാണ് ബിയാട്രീസ് വാർ. ബിയാട്രീസ് എന്ന ധീര വനിത ഇന്തൊനേഷ്യൻ പട്ടാളക്കാരോട് ചെറുത്തു നിൽക്കുന്നതാണ് പ്രമേയം. ചിത്രത്തിൽ പ്രത്യക്ഷപ്പെടുന്ന സനാന ഗുസ്മാദ് ഇപ്പോഴും ഈസ്റ്റ് തിമോറിന്റെ പ്രധാനമന്ത്രിയാണ്.
## പുരസ്കാരങ്ങൾ
*ഗോവയിൽ നടന്ന ഭാരതത്തിന്റെ  44 ാമത് രാജ്യാന്തര ചലച്ചിത്രോത്സവത്തിൽ  മികച്ച സിനിമയ്ക്കുള്ള സുവർണ മയൂരം
## അവലംബം

## പുറം കണ്ണികൾ
*Beatrice's War, East Timor's First Feature Film

വർഗ്ഗം:കിഴക്കൻ തിമൂറിൽ നിന്നുള്ള ചലച്ചിത്രം
ജോസഫ് ഫെൻ

മലയാള കവിയും വേദപുസ്തക തർജ്ജമകളുടെ സഹകാരിയുമായിരുന്നു ചെറുശ്ശേരി ചാത്തു നായർ എന്ന **ജോസഫ് ഫെൻ** (കൊല്ലവർഷം 960 - 1010). ബെയ്‌ലിയുടെ വേദപുസ്തക തർജ്ജമ പരിഷ്കരിക്കുന്നതിലും പഴയനിയമം ഭാഷാന്തരീകരണത്തിലും പങ്കാളിയായി.
## ജീവിതരേഖ
1818ൽ ചർച്ച് മിഷൻ സഭയിലെ പാതിരിയായി വന്ന ജോസഫ് ഫെന്നിനോടൊപ്പം പ്രവർത്തിച്ചു. ക്രിസ്തുമതത്തിൽ അസാമാന്യ പ്രതിപത്തിയുണ്ടായിരുന്ന അദ്ദേഹം ഹിന്ദുമതത്തിൽ നിന്നു ക്രിസ്തുമതത്തിലേക്ക് പരിവർത്തനം ചെയ്ത് ജോസഫ് ഫെൻ എന്ന പേർ സ്വീകരിച്ചു. ബ്രിട്ടീഷിന്ത്യയിൽ മുൻസീഫായിരുന്ന അദ്ദേഹം കൊച്ചികോട്ടയിൽ ഉദ്യോഗത്തിലിരിക്കേ മരണപ്പെട്ടു.

## കൃതികൾ
*അജ്ഞാനകുഠാരം

## അവലംബം


വർഗ്ഗം:മലയാള ക്രിസ്തീയകീർത്തന രചയിതാക്കൾ
പോൾ വാക്കർ

**പോൾ വില്ല്യം വാക്കർ** IV (1973 സെപ്റ്റംബർ 12 - 2013 നവംബർ 30) ഒരു അമേരിക്കൻ അഭിനേതാവായിരുന്നു. 1999 ലെ വാഴ്സിറ്റി ബ്ലൂസ് എന്ന ചലച്ചിത്രത്തിലെ കഥാപാത്രത്തിനു ശേഷമാണ് അദ്ദേഹം പ്രശസ്തനായത്. എന്നാൽ അതിനു ശേഷം *[[ദ ഫാസ്റ്റ് ആൻഡ് ദ ഫ്യൂരിയസ്]]* ചലച്ചിത്രപരമ്പരയിലെ *ബ്രയാൻ ഒ'കോണർ (Brian O'Conner)* എന്ന കഥാപാത്രത്തിലൂടെയാണ് അദ്ദേഹം കൂടുതൽ അറിയപ്പെട്ടത്. എയ്റ്റ് ബിലോ, ഇൻടു ദ ബ്ലൂ, ഷീ'സ് ഓൾ ദാറ്റ്, ടേക്കേഴ്സ് മുതലായവയാണ് അദ്ദേഹത്തിന്റെ മറ്റു ചിത്രങ്ങൾ. നാഷണൽ ജ്യോഗ്രഫിക്ക് ചാനലിലെ *എക്സ്പെഡിഷൻ ഗ്രേറ്റ് വൈറ്റ്* എന്ന പരമ്പരയിലും അദ്ദേഹം പങ്കെടുത്തിരുന്നു. 2013 നവംബർ 30 ന് കാലിഫോർണിയയിലെ വലൻസിയയിൽ വെച്ചുണ്ടായ കാറപകടത്തിൽ, യാത്രക്കാരനായിരുന്ന പോൾ വാക്കർ കൊല്ലപ്പെട്ടു.

## അഭിനയിച്ച ചലച്ചിത്രങ്ങൾ

## അവലംബം

വർഗ്ഗം:1973-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:നവംബർ 30-ന് മരിച്ചവർ
ചിന്നക്കുയിൽ

ചിന്നക്കുയിലിനെ ഇംഗ്ലീഷിൽ *Cuculus poliocephalus* എന്നാണ് പറയുന്നത്. ശാസ്ത്രീയ നാമം ‘’‘Cuculus poliocephalus‘’‘ എന്നുമാണ്.
ഈ പക്ഷിയെ ബംഗ്ലാദേശ്, ഭൂട്ടാൻ. ചൈന, കോംഗൊ ജനാധിപത്യ റിപ്പബ്ലിക്, ഹോങ്കോങ്ങ്, ഭാരതം, ജപ്പാൻ, കെനിയ, വടക്കൻ കൊറിയ, തെക്കൻ കൊറിയ, ലാവോസ്, മാലാവി, മ്യാൻമാർ, നേപ്പാൾ, പാകിസ്താൻ, റഷ്യ, സീഷെത്സ്, സൊമാലിയ. തെക്കേ ആഫ്രിക്ക, ശ്രീലങ്ക, താൻസാനിയ, തായ്ലന്റ്, വിയറ്റ്നാം, സാംബിയ, സിംബാബ്‌വെ എന്നിവിടങ്ങളിൽ കാണപ്പെടുന്നു. 

## അവലംബം
വില്യം ഹെൻറി

ഒരു ബ്രിട്ടീഷ് രസതന്ത്രജ്ഞനായ **വില്യം ഹെൻറി**, എഡിൻബെറോ കോളേജിൽ നിന്നും വൈദ്യശാസ്ത്രത്തിൽ ബിരുദം നേടി. എന്നാൽ ചില ആരോഗ്യപ്രശ്നങ്ങളാൽ ഡോക്ടറായി പ്രവർത്തിക്കാൻ കഴിഞ്ഞില്ല. അതുകൊണ്ട് രസതന്ത്രഗവേഷണങ്ങളിൽ ഏർപ്പെട്ടു. വ്യത്യസ്ത മർദ്ദത്തിലും, താപനിലയിലും ജലം ആഗിരണം ചെയ്യുന്ന വാതകങ്ങളുടെ അളവ് കണ്ടെത്തി. ഈ കണ്ടെത്തൽ ഹെൻറി നിയമം എന്നറിയപ്പെടുന്നു. 
## ജീവിതരേഖ
തോമസ് ഹെൻറി അപ്പോത്തിക്കരിയുടെ പുത്രനായി 1774 ഡിസംബർ 12നു ഇംഗ്ലണ്ടിലെ മാഞ്ചസ്റ്ററിൽ ജനിച്ചു.  
## അവലംബം

## Further reading
*Elwood, Willis J. & Tuxford, A. Felicité (eds.) (1984) *Some Manchester Doctors: a biographical collection to mark the 150th anniversary of the Manchester Medical Society, 1834-1984*. Manchester: Manchester University Press
*Henry, William Charles (1837) *A Biographical Account of the late Dr Henry*. Manchester: F. Looney (Dr William Charles Henry, also known as Dr Charles Henry, was a son of William Henry; he donated the first collection of scientific books to the Owens College Library in 1851.)

## പുറം കണ്ണികൾ

*
*

വർഗ്ഗം:ബ്രിട്ടീഷ് രസതന്ത്രജ്ഞർ
വർഗ്ഗം:1774-ൽ ജനിച്ചവർ
വർഗ്ഗം:ഡിസംബർ 12-ന് ജനിച്ചവർ
വർഗ്ഗം:കോപ്ലി മെഡൽ നേടിയവർ
അഭിമന്യു (ചലച്ചിത്രം)

പ്രിയദർശൻ സംവിധാനം ചെയ്ത് 1991 ൽ പുറത്തിറങ്ങിയ ഒരു മലയാളചലച്ചിത്രമാണ് അഭിമന്യു. മോഹൻലാൽ, ശങ്കർ, ഗീത, ജഗദീഷ് മുതലായവരാണ് മുഖ്യവേഷങ്ങൾ കൈകാര്യം ചെയ്തത്. ബോംബേ അധോലോകത്തെ ചുറ്റിപ്പറ്റി നടക്കുന്ന കഥയിൽ, ഒരു നിഷ്കളങ്കനായ യുവാവ് ഒരു കുറ്റവാളിയാകുന്നതും പിന്നീടയാൾ ആ നഗരത്തിലെ അധോലോകരാജാവാകുകയും ചെയ്യുന്നു. *അരസൻ* എന്ന പേരിൽ തമിഴിൽ മൊഴിമാറ്റിയിറക്കിയ ഈ ചിത്രം വിജയമായിരുന്നു. *സത്യാഘാത് - ക്രൈം നെവർ പേയ്സ്* എന്ന പേരിൽ ഹിന്ദിയിലേക്കും ഈ ചിത്രം മൊഴിമാറ്റം ചെയ്യപ്പെട്ടു. മികച്ചതായ തിരക്കഥയുടെ പേരിലും സംവിധാനത്തിന്റെ പേരിലും ഈ ചിത്രം അംഗീകരിക്കപ്പെട്ടു. തോട്ട ധരണി ആയിരുന്നു ഈ ചിത്രത്തിന്റെ കലാസംവിധാനം നിർവഹിച്ചത്. കൈതപ്രം  എഴുതി രവീന്ദ്രൻ ഈണമിട്ട ഗാനങ്ങൾ ഉണ്ട് ജോൺസൺ ആണ് പശ്ചാത്തലസംഗീതം ഒരുക്കിയത് 

## താരനിര

## സ്വീകരണം
25 ദിവസങ്ങൾ കൊണ്ട് 83 ലക്ഷം നേടി കളക്ഷൻ റെക്കോർഡ് സൃഷ്ടിച്ചെങ്കിലും ഈ ചിത്രത്തിന്റെ മുതൽമുടക്ക് വലുതായത് കൊണ്ട് തന്നെ മുടക്കിയ ഏകദേശ പണത്തോളം നേടാനേ ഈ ചിത്രത്തിനു കഴിഞ്ഞുള്ളൂ. ഈ ചിത്രം പുറത്തിറങ്ങിയ സമയത്തെ ഏറ്റവും ചെലവേറിയ ചിത്രവും ഇത് തന്നെയായിരുന്നു.

## ഗാനങ്ങൾ
കൈതപ്രം ദാമോദരൻ നമ്പൂതിരിയുടെ രചനക്ക് പ്രശസ്ത സംഗീതസംവിധായകനായിരുന്ന രവീന്ദ്രൻ ആണ് ഈണം നൽകിയിരിക്കുന്നത്. ഈ ചിത്രത്തിൽ 5 ഗാനങ്ങളുണ്ട്:

## പുരസ്കാരങ്ങൾ
'''കേരളസംസ്ഥാന ചലച്ചിത്രപുരസ്കാരം
* മികച്ച നടൻ - മോഹൻലാൽ
* മികച്ച എഡിറ്റർ - എൻ. ഗോപാലകൃഷ്ണൻ
* മികച്ച സൗണ്ട് എഡിറ്റർ - ദീപൻ ചാറ്റർജി

## അവലംബം

## പുറത്തേക്കുള്ള കണ്ണികൾ
*
*  

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:രവീന്ദ്രൻ സംഗീതം പകർന്ന ചലച്ചിത്രങ്ങൾ
ചാരുമതി

**ചാരുമതി** (ചാരുവതി). (Brahmi= *Cha Ru Wa Ti*) മൗര്യചക്രവർത്തിയായിരുന്ന മഹാനായ അശോകനു ഒരു വേശ്യാസ്ത്രിയിൽ ജനിച്ച പുത്രി. പിന്നീട് ഇതു മനസ്സിലാക്കിയ മഹാറാണി ദേവി ചാരുമതിയെ തന്റെ മകളായി സ്വീകരിച്ചു വളർത്തി. മൗര്യ രാജകുമാരിയായി വളർന്ന ചാരുമതി വിവാഹം കഴിച്ചത് ക്ഷത്രിയകുലജാതനായ നേപ്പാൾ രാജകുമാരൻ ദേവപാലനെയാണ്. 

## അവലംബം


വർഗ്ഗം:മൗര്യസാമ്രാജ്യം
ജാലുകൻ

**ജാലുക മൗര്യൻ (ജാലുകൻ)** മൗര്യ രാജകുമാരൻ; മൗര്യചക്രവർത്തിയായിരുന്ന മഹാനായ അശോകന്റെ പുത്രൻ. അശോകന്റെ കാലത്ത് ബുദ്ധ സന്യാസിയായിരുന്ന ജാലുകൻ പിന്നീട് കാശ്മീർ ഭരണാധികാരിയാവുകയും ശൈവമതം പ്രചരിപ്പിക്കുകയും ചെയ്തു. 

## അവലംബം

വർഗ്ഗം:മൗര്യസാമ്രാജ്യം
വർഗ്ഗം:കശ്മീരിന്റെ ചരിത്രം
തിവാള

**തിവാള മൗര്യൻ**, മൗര്യ രാജകുമാരൻ, മൗര്യചക്രവർത്തിയായിരുന്ന മഹാനായ അശോകനു റാണി കൗർവ്വകിയിൽ ജനിച്ച പുത്രൻ. തിവാളയെ കൂടാതെ ഒരു പുത്രി കൂടി കൗവ്വകിയിൽ അശോകനു ജനിച്ചിരുന്നു. ബാല്യത്തിൽ തന്നെ കുട്ടി മരിച്ചു പോയി. അശോകനെ ബുദ്ധമതത്തിലേക്ക് ആകർഷിപ്പിക്കുന്നതിലും ധർമ്മപ്രചാരണം നടത്തിക്കുന്നതിലും മുഖ്യപങ്കു വഹിച്ചവരിൽ പ്രഥമസ്ഥാനിയം തിവാളയുടെ മാതാവായ കൗർവ്വകിയ്ക്കാണ്. Ashoka further states that on her advice, he was embarking on a series of welfare measures for the people. അശോകന്റെ കാലത്തെ ശിലാശാസനങ്ങളിൽ റാണി കൗർവ്വകിയുടേയും പുത്രൻ തിവാള മൗര്യന്റേയും (തിവാര മൗര്യൻ) പേരുകൾ ലഭ്യമാണ്. മറ്റുപത്നിമാരുടെയും മക്കളുടെയും പേരുകൾ ശിലാശാസനങ്ങളിൽ പ്രതിപാദിച്ചിട്ടില്ല എന്നുള്ളതും ഏടുത്തു പറയേണ്ട പ്രത്യേകതയാണ്.

## ബാല്യം, തക്ഷശിലാ ഭരണാധികാരി
കൗർവ്വകി തിവാളയ്ക്കു ജന്മം കൊടുത്തത് പാടലീപുത്രയിലാണന്നു കരുതുന്നു. അശോകന്റെ പ്രിയപുത്രനായാണ് തിവാള മൗര്യനെപറ്റി ചരിത്രം കുറിച്ചിരിക്കുന്നത്. അശോകന്റെ കാലത്ത് അദ്ദേഹം പുത്രനെ തക്ഷശിലയുടെ ഭരണാധികാരിയാക്കിയിരുന്നു. മഹാറാണി ദേവിയിൽ ജനിച്ച തന്റെ മൂത്തപുത്രൻ മഹേന്ദ്രനെ തന്റെ പിന്തുടർച്ചവകാശിയായി അശോകൻ കരുതിയിരുന്നെങ്കിലും മഹേന്ദ്രനു രാജാധികാരത്തിൽ ഒട്ടും മോഹമില്ലന്നു മനസ്സിലാക്കിയ അശോകൻ തന്റെ അന്തരവകാശിയായി കണ്ടത് തിവാള രാജകുമാരനെയാണ്. പക്ഷെ അശോകന്റെ അവസാനകാലത്ത് കുണാല രാജകുമാരൻ രാജ്യാധികാരം അവകാശപ്പെടുകയും അശോകൻ കുണാലയുടെ പുത്രൻ സമ്പ്രതിയെ തന്റെ അന്തരവകാശിയായി പ്രഖ്യാപിക്കുകയുമായിരുന്നു. അതിനാൽ തിവാളയ്ക്ക് മഗധയുടെ രാജ്യാധികാരം ലഭിച്ചില്ല. 

## അവലംബം


വർഗ്ഗം:മൗര്യസാമ്രാജ്യം
കോഴിക്കോട് താലൂക്ക്

ലഘുചിത്രം|Kannamparamba Masjidh, Chakkumkadavu, Kozhikode Beach.

കേരളത്തിലെ ഒരു താലൂക്കാണ് **കോഴിക്കോട് താലൂക്ക്**. മലബാർ ബ്രിട്ടീഷ് ഭരണത്തിൻ കീഴിൽ മദ്രാസ് പ്രവിശ്യയുടെ ഭാഗമായ ഒരു ജില്ലയായിരുന്ന കാലത്ത് സൃഷ്ടിക്കപ്പെട്ടതാണ് ഈ താലൂക്ക്. കോഴിക്കോട് കോർപ്പറേഷനിലും സമീപത്തെ ഗ്രാമപഞ്ചായത്തുകളിലുമായുള്ള 53 റവന്യൂ വില്ലേജുകൾ ചേർന്നതാണ് കോഴിക്കോട് താലൂക്ക്. 1026.6 ചതുരശ്രകിലോമീറ്ററാണിതിന്റെ വിസ്തീർണം. 

## ലോൿസഭാ മണ്ഡലങ്ങൾ
ഈ താലൂക്കിലെ തിരുവമ്പാടി നിയമസഭാമണ്ഡലത്തിലുൾപ്പെടുന്ന പ്രദേശങ്ങളൊഴികെയുള്ളവ കോഴിക്കോട് ലോൿസഭാമണ്ഡലത്തിന്റെ ഭാഗമാണ്. തിരുവമ്പാടി ഉൾപ്പെടുന്നത് വയനാട് ലോൿസഭാമണ്ഡലത്തിലാണ്.
## നിയമസഭാ മണ്ഡലങ്ങൾ
എലത്തൂർ, കോഴിക്കോട് നോർത്ത്, കോഴിക്കോട് സൗത്ത്, ബേപ്പൂർ, കുന്ദമംഗലം, കൊടുവള്ളി, തിരുവമ്പാടി എന്നീ നിയമസഭാമണ്ഡലങ്ങളിലാണ് ഈ താലൂക്കിലെ പ്രദേശങ്ങൾ ഉൾപ്പെടുന്നത്. 
## ബ്ലോക്ക് പഞ്ചായത്തുകൾ
ചേളന്നൂർ, കുന്ദമംഗലം, കൊടുവള്ളി, കോഴിക്കോട് എന്നിവയാണ് ഈ താലൂക്കിലെ ബ്ലോക്ക് പഞ്ചായത്തുകൾ. 
## നഗരസഭ
കോഴിക്കോട് കോർപ്പറേഷൻ ആണ് ഈ താലൂക്കിലെ ഏക കോർപ്പറേഷൻ. മറ്റു നഗരസഭൾ മുനിസിപ്പാലിറ്റി മുക്കം, കൊടുവള്ളി, ഫറോക്ക്, രാമനാട്ടുകര എന്നിവയാണ്.

## ഗ്രാമപഞ്ചായത്തുകൾ
കക്കോടി, ചേളന്നൂർ, കാക്കൂർ, നന്മണ്ട, നരിക്കുനി, തലക്കുളത്തൂർ, തിരുവമ്പാടി, കൂടരഞ്ഞി, കിഴക്കോത്ത്, മടവൂർ,  പുതുപ്പാടി, താമരശ്ശേരി, ഓമശ്ശേരി, കട്ടിപ്പാറ, കൊടിയത്തൂർ, കുരുവട്ടൂർ,  മാവൂർ, കാരശ്ശേരി, ചാത്തമംഗലം, കോടഞ്ചേരി,  കുന്ദമംഗലം, പെരുവയൽ, പെരുമണ്ണ, കടലുണ്ടി, ഒളവണ്ണ എന്നിങ്ങനെ 32 ഗ്രാമപഞ്ചായത്തുകളാണ് ഈ താലൂക്കിൽ നിലവിലുള്ളത്.  ഇവയിൽ കൊടുവള്ളി, കുന്ദമംഗലം ബ്ലോക്കുകളിലെ ഏതാനും പഞ്ചായത്തുകളും ചില വില്ലേജുകളും പുതുതായി രൂപീകരിച്ച താമരശ്ശേരി താലൂക്കിൽ ഉൾപ്പെടാനിടയുണ്ട്. 

## വില്ലേജുകൾ
കസബ, കച്ചേരി, പന്നിയങ്കര, നഗരം, ഫറോക്ക്, ഒളവണ്ണ, രാമനാട്ടുകര, കടലുണ്ടി, കരുവന്തുരുത്തി, ബേപ്പൂര്, പുതിയങ്ങാടി, വളയനാട്, ചെറുവണ്ണൂർ, ചേവായൂർ, നെല്ലിക്കോട്, ചെലവൂർ, എലത്തൂർ, തലക്കുളത്തൂർ, വേങ്ങേരി, കക്കോടി, ചേളന്നൂർ, കോട്ടൂളി, പന്തീരാങ്കാവ്, കുന്ദമംഗലം, പെരുമണ്ണ, പെരുവയൽ, കുമാരനെല്ലൂർ, താഴെക്കോട്, കോടഞ്ചേരി, തിരുവമ്പാടി, കക്കാട്, നീലേശ്വരം, ചാത്തമംഗലം, പൂളക്കോട്, കുരുവട്ടൂർ, കൊടിയത്തൂർ, മാവൂർ, കൂടരഞ്ഞി, കുറ്റിക്കാട്ടൂർ, നെല്ലിപ്പൊയിൽ, കൊടുവള്ളി, പുത്തൂർ, കിഴക്കോത്ത്, നരിക്കുനി, രാരോത്ത്, കെടവൂർ, കാക്കൂർ, നന്മണ്ട, പുതുപ്പാടി, കൂടത്തായി, മടവൂർ, വാവാട്, ഈങ്ങാപ്പുഴ എന്നിവയാണ്  ഈ താലൂക്കിലെ വില്ലേജുകൾ. 

## അവലംബം


വർഗ്ഗം:കോഴിക്കോട് ജില്ലയിലെ താലൂക്കുകൾ
മാർഗരറ്റ് ഡുറാസ്

പ്രശസ്തയായ ഫ്രഞ്ച് നോവലിസ്റ്റും നാടകകൃത്തുമാണ് **മാർഗരറ്റ് ഡുറാസ്**.

## ജീവിതരേഖ
1914 ഏപ്രിൽ 4ന് വിയറ്റ്നാമിലെ ഗിയാദിനിൽ ജനിച്ചു. 17-ാമത്തെ വയസ്സിൽ ഫ്രാൻസിലെത്തിയ മാർഗരറ്റ് സൊർബോണിലെ പാരിസ് യൂണിവേഴ്സിറ്റിയിലാണ് ഉപരിപഠനം നടത്തിയത്.

1996 മാർച്ച് 3ന് മാർഗരറ്റ് ഡുറാസ് നിര്യാതയായി.
## സാഹിത്യരംഗം
1942ലാണ് മാർഗരറ്റ് ഡുറാസ് സാഹിത്യരചന ആരംഭിച്ചത്. 1950ൽ പ്രസിദ്ധീകരിച്ച "ഉൻബരാഷ് കോൻത്ര്ൽ പസിഫീക്" (The Sea Wall) എന്ന നോവലാണ് ഡുറാസിനെ ശ്രദ്ധേയയാക്കിയത്.

1973-ൽ രചിച്ച "ഇൻഡ്യാ സോങ്" നാടകകൃത്ത് എന്ന നിലയിലും അദ്ദേഹത്തെ ശ്രദ്ധേയയാക്കി. നിരവധി തിരക്കഥകളും ഇവരുടെ സംഭാവനയായുണ്ട്.

## അവലംബം


വർഗ്ഗം:ഫ്രഞ്ച് നാടകകൃത്തുക്കൾ
വർഗ്ഗം:ഫ്രഞ്ച് എഴുത്തുകാർ
വർഗ്ഗം:1914-ൽ ജനിച്ചവർ
ആദിമ കല

ചരിത്രാതീതകാലമനുഷ്യൻ പാറക്കെട്ടുകളുടെ പാർശ്വങ്ങളിലും ഗുഹാഭിത്തികളിലും മച്ചുകളിലും രേഖപ്പെടുത്തിയിട്ടുള്ള പ്രപഞ്ചദൃശ്യങ്ങളുടെ ചിത്രണങ്ങളെയും ശില്പങ്ങളെയും മറ്റുമാണ് **ആദിമകല** എന്നതുകൊണ്ട് അർത്ഥമാക്കുന്നത്. ലോകത്തിന്റെ വിവിധപ്രദേശങ്ങളിൽ വിവിധകാലഘട്ടങ്ങളിലാണ് ഇത്തരത്തിൽപ്പെട്ട ആദിമകലാരൂപങ്ങൾ ആവിർഭവിച്ചിട്ടുള്ളത്.
## പുരാതനശിലായുഗം

തികച്ചും യാദൃച്ഛികമായി കളിമണ്ണിലും പാറപ്പുറത്തും പതിഞ്ഞ കൈപ്പത്തിപ്പാടുകളാകാം ആദിമകലയ്ക്കു രൂപം കൊടുത്തതും പ്രചോദനം നല്കിയതും. ആദ്യകാലങ്ങളിൽ യാദൃച്ഛികമായാണ് ഇതു സംഭവിച്ചതെങ്കിലും ഇത്തരം അടയാളങ്ങൾകൊണ്ട് ചില പ്രയോജനങ്ങളുണ്ടെന്നു ബോധ്യം വന്നതോടെ ആദിമ മനുഷ്യൻ ബോധപൂർവംതന്നെ അടയാളങ്ങൾ രേഖപ്പെടുത്തുവാൻ തുടങ്ങിയിട്ടുണ്ടാകാം. അറിഗ്നേഷ്യൻ ഗുഹാഭിത്തികളിൽ പതിക്കപ്പെട്ടിട്ടുള്ള കൈപ്പത്തി അടയാളം ഉദാഹരണമാണ്. ബി.സി. 50,000നും 1,00,000നും ഇടയ്ക്ക് ജീവിച്ചിരുന്ന ശിലായുഗമനുഷ്യൻ നല്ല കലാവാസന പ്രകടിപ്പിച്ചിട്ടുള്ളതായി ചില തെളിവുകൾ ലഭ്യമായിട്ടുണ്ട്. 

എല്ലുകൊണ്ടു നിർമ്മിച്ചിട്ടുള്ള ഉപകരണങ്ങളിലും ആയുധങ്ങളിലും കൊത്തിരൂപപ്പെടുത്തിയിട്ടുള്ള ചിത്രങ്ങൾ, കല്ലുകൊണ്ടും കളിമണ്ണുകൊണ്ടും നിർമിച്ചിട്ടുള്ള ശില്പങ്ങൾ, ഗുഹാഭിത്തികളിൽ വിവിധവർണങ്ങളിലുള്ള മണ്ണുപയോഗിച്ച് വരച്ചിട്ടുള്ള ചിത്രങ്ങൾ, പടിഞ്ഞാറ് ഫ്രാൻസ് മുതൽ കിഴക്കു റഷ്യ വരെയുള്ള പ്രദേശങ്ങളിൽ നിന്നും കല്ലിലും ദന്തത്തിലും കൊത്തപ്പെട്ടിട്ടുള്ള സ്ത്രീരൂപങ്ങൾ തുടങ്ങി ഈ കാലഘട്ടത്തിലെ നിരവധി കലാവസ്തുക്കൾ ഉൽഖനനത്തിലൂടെ കണ്ടെത്തിയിട്ടുണ്ട്.

## അവലംബം

വർഗ്ഗം:കല - അപൂർണ്ണലേഖനങ്ങൾ
വർഗ്ഗം:കലകളുടെ ചരിത്രം‎
അസുരപ്പൊട്ടൻ

**അസുരപ്പൊട്ടൻ**  ഇംഗ്ളീഷിൽ  **Bar-winged Flycatcher-shrike** എന്ന് അറിയപ്പെടുന്നു. ശാസ്ത്രീയ നാമം "Hemipus picatus" എന്നുമാണ്. ആഫ്രിക്കയിലെ ബുഷ് ഷ്രൈക്ക്മായി അടുത്ത് ബന്ധമുള്ളവയാണ്. തെക്കൻ ഏഷ്യയിൽ ഹിമാലയം മുതൽ ഉപഭൂഖണ്ഡത്തിൽ കിഴക്കുതൊട്ട് ഇന്തോനേഷ്യ വരെയുള്ള കാടുകളിൽ ഇവയെ കാണാവുന്നതാണ്. പ്രാണികളാണ് പ്രധാനഭക്ഷണം.  

## വിവരണം

കറുത്ത തലയും കറുത്ത ചിറകുകളും ഉണ്ട്. വെളുത്ത നിറത്തിലുള്ള ശരീരവുമുണ്ട്. രോമങ്ങളെ കൊണ്ട് മൂടിയ മൂക്കുണ്ട്. കൊക്കിന്റെ അറ്റം കൊളുത്തുപോലെയാണ്. വൃക്ഷശിഖരത്തിൽ നിവർന്നാണ് ഇരിക്കുന്നത്. വാൽ കറുത്തതാണ്. വാലിന്റെ അരികിലെ തൂവലുകൾ വെളുത്തതാണ്. നടുവിലുള്ള തൂവലുകളുടെ അറ്റം വെള്ളയാണ്..

## സ്വഭാവം
ഈ പക്ഷികൾ കൂടുതൽ സമയവും മരങ്ങളിലാണ് ചെലവഴിക്കുക. ഇലക്കൂട്ടങ്ങൾക്കിടയിൽ ഇര തേടി നടക്കുന്നതിനിടയിൽ പക്ഷി കൂടെക്കൂടെ  പെട്ടെന്ന് ചുറ്റിപ്പറക്കുകയും, പറക്കുമ്പോൾ അങ്ങിങ്ങു തിരിയുകയും  കൂമ്പല് കുത്തുകയും ചെയ്യുക പതിവുണ്ട്. ഈ പക്ഷി ഒരു സ്ഥലത്തിരിക്കുമ്പോൾ കഴുത്തു ചുരുക്കിപ്പിടിച്ചു വാല് തൂക്കിയിട്ട് മുന്നോട്ട് കൂനിക്കൊണ്ടാണിരിക്കുക.

## ശബ്ദം
കൂട്ടത്തോടെ ഒന്നിന് പുറകെ ഒന്നായി പറക്കുന്ന സ്വഭാവമുള്ള ഈ പക്ഷികൾ കൂട്ടം പിരിഞ്ഞു പോകാതിരിക്കാനായി കൂടെക്കൂടെ ശബ്‌ദിക്കും."ചിപ്പ്-ചിപ്പ്-ചിപ്പ്" എന്നും "വിരിരി" എന്നും മറ്റുമുള്ള ശബ്ദങ്ങൾക്ക് പുറമെ പ്രജനന കാലത്തു പൂവൻ ചെറിയൊരു പാട്ടും പാടാറുണ്ടത്രേ.

## വിതരണം

ഭാരതത്തിൽ മാർച്ചു് മുതൽ മേയ് വരെയാണ് കൂടുകെട്ടുന്ന കാലം. ശ്രീലങ്കയിൽ ഇത് ഫെബ്രുവരി മുതൽ ആഗസ്റ്റ് വരെയാണ്. ഉണങ്ങിയ കമ്പിലാണ് കോപ്പയുടെ ആകൃതിയിലുള്ള കൂടാണ് ഉണ്ടാക്കുന്നത്. 2-3 മുട്ടകളിടും. ആണും പെണ്ണും മാറിമാറി അടയിരിയ്ക്കും. കുട്ടികൾ കണുകളടച്ച് മുഖം കൂടിന്റെ മദ്ധ്യഭാഗത്താക്കി തല അനക്കാതെ മുകളിലേക്ക് പിടിച്ചിരിക്കുന്നതു കണ്ടാൽ മരക്കമ്പാണന്നെ തോന്നു..

## അവലംബം
വാഴ്‌വേ മായം

മഞ്ഞിലാസിനു വേണ്ടി എം.ഓ ജൊസഫ് 1970-ൽ നിർമിച്ച മലയാളചലച്ചിത്രമാണ് **വാഴ്‌വേ മായം**.  വിമലാ റിലീസാണ് ഈ ചിത്രം വിതരണം ചെയ്തത്.

## അഭിനേതാക്കളും കഥാപാത്രങ്ങളും
*സത്യൻ - സുധീന്ദ്രൻ
*ഷീല - സരള
*കെ.പി. ഉമ്മർ - ശശിധരൻ
*ബഹദൂർ - കുട്ടപ്പൻ
*എൻ. ഗോവിന്ദൻകുട്ടി - രാമചന്ദ്രൻ നായർ
*അടൂർ ഭാസി - അച്യുതൻ നായർ
*കെ.പി.എ.സി. ലളിത - ഗൗരി
*ഖദീജ - കമലാക്ഷി
*ഫിലോമിന - പാറുക്കുട്ടി
*മുതുകുളം രാഘവൻ പിള്ള
*സി എ ബാലൻ
*കുട്ടൻ പിള്ള.
	
## പിന്നണിഗായകർ
*കെ.ജെ. യേശുദാസ്
*പി. ജയചന്ദ്രൻ
*പി. ലീല
*പി. മാധുരി
*പി. സുശീല

## അണിയറശില്പികൾ
*ബാനർ - മഞ്ഞിലാസ്
*വിതരണം - വിമലാ ഫിലിംസ്
*കഥ - പി. അയ്യനേത്ത്
*തിരക്കഥ, സംഭാഷണം - തോപ്പിൽ ഭാസി
*സംവിധാനം - കെ.എസ്. സേതുമാധവൻ
*നിർമ്മാണം - എം.ഒ. ജോസഫ്
*ഛായാഗ്രഹണം - മെല്ലി ഇറാനി
*ചിത്രസംയോജനം - എം എസ് മണി
*അസിസ്റ്റന്റ് സംവിധായകർ - എസ് ബാബു, എസ് ഫസാലുദീൻ
*കലാസംവിധാനം - ആർ.ബി.എസ്. മണി
*നിശ്ചലഛായാഗ്രഹണം - ആർ വെങ്കിട്ടാചാരി
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## ഗാനങ്ങൾ
*സംഗീതം - ജി. ദേവരാജൻ
*ഗാനരചന - വയലാർ രാമവർമ്മ

    
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് വാഴ്‌വേ മായം
*ദി ഹിന്ദുവിൽ നിന്ന് വാഴ്‌വേ മായം

]]

വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:എം. ഒ ജോസഫ് നിർമ്മിച്ച ചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ
[വർഗ്ഗം:[വർഗ്ഗം:വയലാർ -ദേവരാജൻ ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
ഇബ്രാഹിം അൽകാസി

ഇന്ത്യയിലെ പ്രമുഖ നാടകപ്രവർത്തകരിൽ ഒരാളായിരുന്നു  **ഇബ്രാഹിം അൽകാസി**. ഒരു നല്ല ചിത്രകാരൻകൂടിയായിരുന്ന ഇദ്ദേഹം(18 ഒക്ടോബർ 1925 - 4 ഓഗസ്റ്റ് 2020).നാഷനൽ സ്കൂൾ ഓഫ് ഡ്രാമ വിട്ടതിനുശേഷം ഡൽഹിയിൽ ആർട്ട് ഹെറിറ്റേജ് എന്ന ഗാലറി നടത്തിയിരുന്നു. 

## ജീവിതരേഖ
1925 ഒക്ടോബർ 18നു പൂനയിൽ പുണെയിലെ സമ്പന്ന കുടുംബത്തിൽ ഒൻപതു മക്കളിലൊരാളായി ജനിച്ചു. അദ്ദേഹത്തിന്റെ പിതാവ്, ഇന്ത്യയിൽ വ്യാപാരം നടത്തിയിരുന്നസൗദി അറേബ്യൻ സ്വദേശിയും മാതാവ് കുവൈറ്റ് സ്വദേശിനിയുമായിരുന്നു.  ഇന്ത്യ–പാക്ക് വിഭജനത്തിനുശേഷം കുടുംബാംഗങ്ങളേറെയും പാക്കിസ്ഥാനിലേക്കു കുടിയേറിയപ്പോൾ അൽക്കാസി മാത്രം ഇന്ത്യയിൽ തുടർന്നു. പൂന സെന്റ് വിൻസെന്റ്സ് ഹൈസ്കൂൾ, മുംബൈ സെന്റ് സേവിയേഴ്സ് കോളജ്, ലണ്ടൻ റോയൽ അക്കാദമി ഒഫ് ഡ്രമാറ്റിക്ക് ആർട്ട്സ് എന്നിവിടങ്ങളിലായിരുന്നു പഠനം..  ഭാര്യ റോഷനായിരുന്നു പല നാടകങ്ങളുടെയും കോസ്റ്റ്യൂം ഡയറക്ടർ.

1940കളിലും അൻപതുകളിലും 1962 വരെ മുംബൈയിൽ ഗ്രീക്ക് ദുരന്തനാടകങ്ങളം ഷെയ്ക്സ്പിയർ നാടകങ്ങളും ഉൾപ്പെടെ അവതരിപ്പിച്ചു ശ്രദ്ധേയനായ ശേഷമാണു ഡൽഹിയിലേക്കു തട്ടകം മാറ്റിയത്. 1962ൽ ന്യൂഡൽഹിയിലെ നാഷണൽ സ്കൂൾ ഒഫ് ഡ്രാമാ ആൻഡ് ഏഷ്യൻ തിയെറ്റർ ഇൻസ്റ്റിറ്റ്യൂട്ടിന്റെ ഡയറക്ടറായി. 1977 വരെ തൽസ്ഥാനത്തു തുടർന്നു.നസീറുദ്ദീൻ ഷാ, ഓം പുരി, വിജയ മേത്ത, രോഹിണി ഹട്ടംഗഡി തുടങ്ങിയ പ്രതിഭകൾ സ്കൂൾ ഒഫ് ഡ്രാമയിൽ അൽകാസിയുടെ വിദ്യാർത്ഥികളായിരുന്നു
 

മുംബൈ തിയെറ്റർ യൂണിറ്റിന്റെ ആഭിമുഖ്യത്തിലുള്ള നാടകവിദ്യാലയം സ്ഥാപിച്ചത് ഇദ്ദേഹമാണ്. ഗിരിഷ് കർണാടിന്റെ തുഗ്ലക്ക്, ധരംവീർ ഭാരതിയുടെ അന്ധാ യുഗ്, മോഹൻ രാകേഷിന്റെ ആഷാഢ് കാ ഏക് ദിൻ തുടങ്ങിയ നാടകങ്ങൾ അൽക്കാസി അരങ്ങിലെത്തിച്ചത് ഏറെ ശ്രദ്ധിക്കപ്പെട്ടു. 

2020 ഓഗസ്റ്റ്  4 ന് അന്തരിച്ചു.
ഭാര്യ റോഷനായിരുന്നു പല നാടകങ്ങളുടെയും കോസ്റ്റ്യൂം ഡയറക്ടർ. എൻ.എസ്.ഡി മുൻ ഡയറ്കടർ ആയ അമൻ അല്ലാനയും ഫൈസൽ അൽകാസിയും പുത്രന്മാരാണ്. അമൻ അല്ലാന എൻ.എസ്.ഡി മുൻ ഡയറ്കടറായിരുന്നു.
## പുരസ്കാരങ്ങൾ
*1962ൽ കേന്ദ്രസംഗീതനാടക അക്കാദമി പുരസ്കാരം.
*1966ൽ പത്മശ്രീ പുരസ്കാരം.
*2011ൽ പത്മവിഭൂഷൺ പുരസ്കാരം.

## അവലംബം


വർഗ്ഗം:നാടകം
വർഗ്ഗം:നാടക സംവിധായകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:1925-ൽ ജനിച്ചവർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:ഓഗസ്റ്റ് 4-ന് മരിച്ചവർ
ഉപ്പൻ‌കുയിൽ

ഉപ്പൻ‌കുയിലിനെ ഇംഗ്ലീഷിൽ  **Chestnut-winged Cuckoo** അല്ലെങ്കിൽ **Red-winged Crested Cuckoo** എന്ന് അറിയുന്നു. ശാസ്ത്രീയ നാമം *Clamator coromandus* എന്നുമാണ്.തെക്കു കിഴക്കൻ ഏഷ്യയിലും തെക്കേ ഏഷ്യയിൽ ചിലയിടത്തും കാണുന്നു. 
ഹിമാലായത്തിൽ പ്രജനന്ം നടത്തുന്നു. തണുപ്പുകാലത്ത് തെക്കേ ഇന്ത്യയിലേക്കും ശ്രീലങ്കയിലേക്കും ഇന്തോനേഷ്യ, തായ്‌ലന്റ്, ഫിലിപ്പീൻസ് അടക്കമുള്ള തെക്കു കിഴക്കൻ ഏഷ്യയിലേക്കും ദേശാടനം നടത്തുന്നു.

## വിവരണം
ചെമ്പൻ ചിറകുകളും തിളങ്ങുന്ന കറുത്ത തൊപ്പിയും ഉണ്ട്. പടിപടിയായുള്ള വാലുണ്ട്. വാലിന്റെ അറ്റങ്ങൾ വെള്ളയാണ്. കഴുത്തിനു ചുറ്റും വെളുത്ത വരയുണ്ട്. അടിഭാഗത്തെ ചെമ്പൻ നിറം ഗുദത്തിനടുത്താവുമ്പോൾ കടുത്ത ചാരനിറമാവും. നീളം 47 സെ.മീ. ആണ്.

## ചിത്രശാല
Image:Chestnut-winged Cuckoo in Singapore, Dec 2012, by William Lee.jpg|സിംഗപ്പൂരിൽ വച്ച് 2012 ഡിസംബറിൽ വില്ല്യം ലീ എടുത്ത ചിത്രം

Image:Chestnut-Winged Cuckoo-1.jpg|കേരളത്തിൽ
## അവലംബം
ഡി. ദാമോദരൻ പോറ്റി

കേരളത്തിലെ മുൻ നിയമസഭാ സ്പീക്കറും രാഷ്ട്രീയ പ്രവർത്തകനുമായിരുന്നു **ഡി. ദാമോദരൻ പോറ്റി** (മേയ് 1921 - 15 നവംബർ 2002). തിരു - കൊച്ചി നിയമസഭയിലും രണ്ടും മൂന്നും കേരള നിയമസഭകളിലും അംഗമായിരുന്നു. രണ്ടാം കേരള നിയമസഭയിൽ പി.എസ്.പി സ്ഥാനാർത്ഥിയായി കൊട്ടാരക്കര നിന്നും മൂന്നാം കേരള നിയമസഭയിൽ ചടയമംഗലത്തു നിന്ന് എസ്.എസ്.പി സ്ഥാനാർത്ഥിയായുമാണ് തെരഞ്ഞെടുക്കപ്പെട്ടത്.

## ജീവിതരേഖ
ശ്രീമൂലം പ്രജാസഭയിൽ അംഗമായിരുന്ന കെ. ദാമോദരൻ പോറ്റിയുടെയും ആര്യാദേവിയുടെയും മകനായി കൊട്ടാരക്കരയിൽ ജനിച്ച ദാമോദരൻ പോറ്റി, പ്രശസ്ത സാഹിത്യകാരിയായിരുന്ന ലളിതാംബിക അന്തർജനത്തിന്റെ അനുജനായിരുന്നു. കൊട്ടാരക്കരയിൽ സ്കൂൾ വിദ്യാഭ്യാസം പൂർത്തിയാക്കിയ ഇദ്ദേഹം ചങ്ങനാശ്ശേരി എസ്.ബി. കോളജ്, തിരുവനന്തപുരം ലോ കോളജ് എന്നിവിടങ്ങളിൽ പഠനം നടത്തി. പഠനകാലത്തുതന്നെ രാഷ്ട്രീയത്തിൽ സജീവമായി പ്രവർത്തിച്ചു. കേന്ദ്രസർക്കാർഉദ്യോഗം രാജിവച്ചാണ് ദാമോദരൻ പോറ്റി ക്വിറ്റ് ഇന്ത്യാ പ്രസ്ഥാനത്തിൽ പങ്കെടുത്തത്.

കോൺഗ്രസ്സിലൂടെ രാഷ്ട്രീയപ്രവർത്തനം ആരംഭിച്ച ദാമോദരൻ പോറ്റി പിന്നീട് പ്രജാ സോഷ്യലിസ്റ്റ് പാർട്ടിയിൽ (പി.എസ്.പി.) ചേർന്നു. 1954-ൽ തിരുവിതാംകൂർ-കൊച്ചി നിയമസഭയിലേക്കു തെരഞ്ഞെടുക്കപ്പെട്ടു. 1954 മാ. 24 മുതൽ 56 മാ. 23 വരെ സഭയുടെ ഡെപ്യൂട്ടി സ്പീക്കറായിരുന്നു. 1960-ൽ കേരള നിയമസഭയിലേക്കു തെരഞ്ഞെടുക്കപ്പെട്ട ഇദ്ദേഹം പട്ടം താണുപിള്ളയുടെ മന്ത്രിസഭയിൽ പൊതുമരാമത്തുവകുപ്പ് മന്ത്രിയായി (1960 ഫെ. 22 - സെപ്. 26). തുടർന്നുവന്ന ആർ. ശങ്കർ മന്ത്രിസഭയിലും ഇദ്ദേഹമായിരുന്നു പൊതുമരാമത്തുവകുപ്പ് മന്ത്രി. 1967-ൽ വീണ്ടും നിയമസഭാംഗമായ ദാമോദരൻ പോറ്റിക്ക് സ്പീക്കർസ്ഥാനം ലഭിച്ചു (1967 മാ. 15 - 1970 ഒ. 21). ട്രേഡ് യൂണിയൻ രംഗത്തും സജീവമായിരുന്ന ഇദ്ദേഹം പ്ലൈവുഡ് എംപ്ലോയീസ് യൂണിയൻ, ഹെഡ്ലോഡ് വർക്കേഴ്സ് യൂണിയൻ (കൊട്ടാരക്കര), മധ്യകേരള കാഷ്യൂ ഫാക്റ്ററി വർ ക്കേഴ്സ് യൂണിയൻ എന്നിവയുടെ പ്രസിഡന്റായി പ്രവർത്തിച്ചിരുന്നു. കൂടാതെ, ലോക് കാര്യ ക്ഷേത്ര കമ്മിറ്റിയുടെ (കേരള ഘടകം) ചെയർമാൻ പദവിയും കേരള ഗ്രന്ഥശാലാ സംഘത്തിന്റെ വൈസ് ചെയർമാൻ പദവിയും വഹിച്ചിട്ടുണ്ട്.

20 വർഷത്തോളം സജീവ രാഷ്ട്രീയത്തിൽ നിന്ന് മാറിനിന്നു. ഇക്കാലയളവിൽ അഖില ഭാരത അയ്യപ്പ സേവാസംഘം, തുഞ്ചൻ സ്മാരക സമിതി എന്നിവയിൽ പ്രവർത്തിച്ചിരുന്നു.

2002-ൽ ഇദ്ദേഹം അന്തരിച്ചു.

## അവലംബം


വർഗ്ഗം:1921-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
വർഗ്ഗം:2002-ൽ മരിച്ചവർ
വർഗ്ഗം:നവംബർ 15-ന് മരിച്ചവർ
വർഗ്ഗം:കൊല്ലം ജില്ലയിൽ ജനിച്ചവർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:തിരു-കൊച്ചി നിയമസഭാംഗങ്ങൾ
വർഗ്ഗം:രണ്ടാം കേരള നിയമസഭയിലെ മന്ത്രിമാർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭാംഗങ്ങൾ
വർഗ്ഗം:കേരള നിയമസഭയിലെ സ്പീക്കർമാർ
വർഗ്ഗം:കേരളത്തിലെ പൊതുമരാമത്ത് വകുപ്പ് മന്ത്രിമാർ
വർഗ്ഗം:കേരളത്തിലെ ടൂറിസംവകുപ്പ് മന്ത്രിമാർ